
转讜住驻讜转





	讗讬谉 驻讬专讜砖 诇拽讟注 讝讛





专讘 谞住讬诐 讙讗讜谉

讗诪专 诇讬讛 住诇注讬诐 谞注砖讬谉 讙讘讜讛讬诐 讻诪讜 砖谞讗诪专 讗讞"讻 砖讗驻讬诇讜 讙讘砖讜砖讬转 拽讟谞讛 讚讜诪讛 注诇讬讜 讻讛专讬 讛专讬诐 讜砖讗专 讛注谞讬谉 驻讬专砖讜讛讜 讘诪拽爪转 讛讛讙讚讛 讜讻讱 讗诪专讜 专讞讜拽讬诐 谞注砖讜 拽专讜讘讬诐 讗讬诇讬谉 注讬谞讬讗 讚讞讜讜谉 讞诪讬讗谉 诪专讞讜拽 讗祝 诪拽专讜讘 诇讬转谞讜谉 讞诪讗谉 拽专讜讘讬诐 谞注砖讜 专讞讜拽讬诐 讗讬诇讬谉 讗讜讚谞讬讗 讚讛讜讜谉 砖诪注讬谉 讘讞讚 讝诪谉 讻讚讜 讗祝 讘诪讗讛 讝讬诪谞讬谉 诇讬转谞讜谉 砖诪注讬谉 讘' 谞注砖讜 讙' 讞讜讟专讗 讜转专讬谉 专讬讙诇讬讗 诪砖讬诐 砖诇讜诐 讘讘讬转 讘讟诇 讝讜 转讗讜讛 砖讛讬讗 诪注诇讛 砖诇讜诐 讘讬谉 讗讬砖 诇讗砖转讜 讗诇讜 讜讗诇讜 谞诪住专讬谉 诇讚讜诪讛 讛诇诇讜 讬砖 诇讛谉 诪谞讜讞 讜讛诇诇讜 讗讬谉 诇讛谉 诪谞讜讞.





专讘讬谞讜 讞谞谞讗诇

讚讜讚 诪诇讱 讬砖专讗诇 诪转 讗讬谉 诪讞诇诇讬谉 注诇讬讜 讗转 讛砖讘转 诇驻讬 砖讘讟诇 诪谉 讛诪爪讜转 讜讛讬讬谞讜 讚讗"专 讬讜讞谞谉 诪讗讬 讚讻转讬讘 讘诪转讬诐 讞驻砖讬 讻讬讜谉 砖诪转 讗讚诐 谞注砖讛 讞驻砖讬 诪谉 讛诪爪讜转:




讗"诇 拽讬住专 诇专' 讬讛讜砖注 诪"讟 诇讗 讗转讬转 诇讘讬 讗讘讬讚谉. 驻讬' 讘讬 讗讘讬讚谉 讘讬转 砖诪转拽讘爪讬谉 砖诐 讛讞讻诪讬诐 讜谞讜砖讗讬谉 讜谞讜转谞讬谉 讘讚讬谞讬 讻诇 讗讜诪讛 讜诇砖讜谉 讛砖讬讘讜 专' 讬讛讜砖注 讟讜专 转诇讙 住讞专谞讜讛讬 讙诇讬讚讬谉 讻诇讘讜讛讬 诇讗 谞讘讞讬谉 讟讞谞讜讛讬 诇讗 讟讞谞谉 讘讘讬 专讘 讗诪专讬 (讗讜 诇讗 讗讜 讚谉 驻讬' 讘讜) [讗讚诇讗 讗讘讚谉 讘讞砖谞讗] 讜驻讬专讜砖讜 讛讛专 讻住讛讜 砖诇讙 讜讚讜诪讛 讛讗讚诐 诇讛专 讻诇讜诪专 专讗砖讜 讻讬住转讜 讛砖讬讘讛. 讜住讘讬讘讜转讬讛 砖讛谉 讛诇讞讬讬诐 谞注砖讜 讙诇讬讚讬谉 讜讛讜讗 讛拽专讞 砖谞拽专讗 讙诇讬讚. 讜讛讙专讜谉 讜讛诇砖讜谉 讗讬谞谉 诪专讬诪讬谉 拽讜诇. 讻讻讬 砖讛谉 讛砖谞讬讬诐 讗讬谞谉 讟讜讞谞讬谉 讛诪讗讻诇. 讗讚诇讗 讗讘讚谉 讘讞砖谞讗. 讻诇讜诪专 讛讝拽谉 砖讗讬谞讜 诪讘讬讟 诪讛 砖讘驻谞讬讜 诪转讬讬专讗 砖诪讗 讬讻讛 专讗砖讜 讘讗讘谉 讗讜 讘讻讬讜爪讗 讘讛 讜诪诪砖砖 讘讬讚讜 讜谞专讗讛 讻讗诇讜 诪诪砖砖 讘讚讘专 砖讗讘讚 诇讜 讜讝讛讜 讻诪讬谉 诪砖诇 诪诪砖砖 讛讝拽谉 诪讛 砖诇讗 讗讘讚. 



讟讘讬 转专讬 诪转诇转. 驻讬' 讬讜转专 讛讜讗 讟讜讘 讛诪讛诇讱 注诇 讘' 专讙诇讬讜 诪谉 讛讝拽谉 砖爪专讬讱 诪砖注谉 讻讙讜谉 诪拽诇 讗讜 砖讘讟 诇讛讬砖注谉 注诇讬讜 讜讛讜讗 讻诪讜 专讙诇 砖诇讬砖讬. 讞讘诇 注诇 讚讗讝诇讗 讜诇讗 讗转讬讗. 驻讬' 讛讘讞专讜转 讛讜诇讻转 讻砖诪讝拽讬谉 讛讗讚诐 讜讗讬谞讛 讞讜讝专转 讗诇讬讜. 讬谞拽讜转讗 讻诇讬诇讗. 讚讜讜专讚讬 讛讘讞专讜转 讻转专 砖诇 讜讜专讚 专讬讞讜 谞讜讚祝 讜砖诇 讝拽谞讛 讻转专 砖诇 讞讬诇祝 砖专讬讞讜 诪讗讜住. 讚讜拽 讘讻讻讬 讜转砖讻讞 讘谞讙专讬. 讟讞讜谉 讘讻讻讬 讘砖谞讬讬诐 讻诇讜诪专 讗讻讜诇 讻讚讬 砖讬讛讬讛 诇讱 讻讞 诇讛诇讱 讘专讙诇讬讱. 讗"诇 讛讛讜讗 讙讗讝讗 讞转讜讱 (讛注专讜讛) [讛讘讬爪讬诐] 讜讛讜讗 住专讬住 讗"诇 专' 讬讛讜砖注 讘谉 拽专讞讛 诪讛讻讗 诇拽专讞讜谞讬讗 讻诪讛. 讘讬拽砖 诇讛讜讚讬注讜 砖讛讜讗 拽专讞 讜讛谉 讘讬专 诇讜 讚讘专讬诐 讻诪诇注讬讙 讜讛砖讬讘讜 专' 讬讛讜砖注 讻诪讜 讛讻讗 诇讙讝讜谞讬讗 讻诇讜诪专 讗转讛 讙讝讜讬. 注讜讚 讗诪专 诇讬讛 讘专讞讗 拽专讞讗 讘讗专讘注. 驻讬' (讗讜) [注讜专] 讻讘砖 讙讚讜诇 讘讚' 讻住驻讬诐. 讛砖讬讘讜 专' 讬讛讜砖注 讛讚讘专讬诐 诪讜讻讬讞讬谉 砖讙诐 讗诇讜 讚讘专讬 讛住专讬住 讛诐 砖讘拽砖讜 诇讛讜讚讬注讜 讻讬 讛砖诇讜祝 讘讬讜拽专 讬讜转专 诪谉 讛拽专讞. 讬诇诪讚谞讜 专讘讬谞讜 讗讬拽讗 砖诇讬驻讗 讘转诪谞讬讗. 驻讬' 注讜专 转讬砖 谞转讜拽 讘讬爪讬诐 讘砖诪讜谞讛 讻住驻讬诐. 砖诪讘拽砖讬谉 讗讜转讜 诇注砖讜转讜 谞讜讚讜转 砖诇 砖诪谉. 



讞讝讬讬讛 讚诇讗 诪住讬讬诐 诪住讗谞讬讛. 驻讬专讜砖 专讗讛讜 讬讞祝 讻讜'. 讗"诇 拽专讞讛 诪爪讜讬. 驻讬' 讗"诇 拽专讞讛 诪专讬讘讛 住讞专讞专. 讻讚讻转讬讘 讛谉 诇专讬讘 讜诪爪讛 讜讙讜' 讛砖讬讘讜 专' 讬讛讜砖注 转讬砖 谞转讜拽 转讜讻讞讛 讗讬谞诐 讚讘专讬 专讬讘 讗诇讗 讚讘专讬 转讜讻讞讛. 



诪驻谞讬 诪讛 诇讗 讛拽讘诇谞讜 驻谞讬讱. 诇诪讛 诇讗 讘讗转 讗诇讬谞讜 诇讛转专讗讜转 驻谞讬诐:




诪讬讻谉 砖砖驻转讜转讬讛谉 砖诇 讝拽谞讬诐 诪转专驻讟讜转. 驻讬' 诪转专驻讟讜转 诪砖转专讘讘讜转 讜讛讜讗 诪转专讜驻驻讜转 讗讬谞诐 诪转讗诪爪转 诇讛住转诐 讛驻讛 讘讞讝拽讛. 讙讘砖讜砖讬转 驻讬' 讙讘 拽讟谉 砖诇 注驻专. 拽诇讬讘讜住转 驻讬专讜砖 诪谉 讛驻拽讜拽诇讜转 讜诪驻讜专砖 讘讗诇讜 讟专驻讜转. 转专讘讗 讚讗拽诇讬讘讜住转讗. 



讬转驻专 讛讗讘讬讜谞讛. 讝讜 讞诪讚讛 (讻诪讜) [讻讬] 讘讟诇讛 诪诪谞讜 转讗讜转 讗砖讛. 驻讬' 讟诇讜谞讬转讗 讻诪讜 注诇 砖讗讬谉 讘讛 诪诪砖. 讙砖讬讬讛 砖诐 讬讚讜 注诇讬讜 诪诇砖讜谉 谞讙砖砖讛:






讛诪讗讬专讬

诪转 砖讗讬谉 诇讜 诪谞讞诪讬诐 专"诇 砖讗讬谉 诇讜 讗讘诇讬诐 砖讬讛讜 爪专讬讻讬诐 诇谞讞诪诐 讘讗讬诐 注砖专讛 讘谞讬 讗讚诐 讻诇 砖讘注讛 讬讜砖讘讬诐 诇讛诐 讘讘讬转 砖诪转 砖诐 讜讘讗讬诐 讗讞专讬诐 讜诪拽讬驻讬诐 讗讜转诐 讻讗诇讜 讛诐 讛爪专讬讻讬诐 诇谞讞诐 讜讝讛 讛讜讗 讻讘讜讚讜 砖诇 诪转:





诪讛专砖"讗 - 讞讬讚讜砖讬 讗讙讚讜转

讗诇讜 注讬谞讬诐 讻讜'. 诇注讬诇 拽诪驻专砖 讞砖讻转 注讬谞讬诐 诪讚讻转讬讘 讜砖讘讜 讛注讘讬诐 讗讞专 讛讙砖诐 讛讬讬谞讜 讞砖讻转 注讬谞讬诐 讛讘讗 注"讬 讘讻讬 讜讛讻讗 诪转讜讱 讛讝拽谞讛 讙讜驻讛 拽讗诪专 讜拽"诇:


诇讗 讟讜讞谞讬谉 讻讜'. 驻讬专砖"讬 讟讞谞讜讛讬 讛砖讬谞讬诐 注讻"诇 讜讟驻讬 谞专讗讛 诇驻专砖 拽讜专拽讘谉 讻讚诇拽诪谉 讘砖驻诇 拽讜诇 讛讟讞谞讛 讘砖讘讬诇 拽讜专拽讘谉 砖讗讬谞讜 讟讜讞谉 讜拽"诇:


讚讜专讚讗 讻讜'. 讚讛讜专讚 讛讜讗 讚讘专 讞砖讜讘 讜讗讬谞讜 诪转拽讬讬诐 讻讬谞拽讜转讗 讚讗讝诇讗 讻讜' 诪砖讗"讻 讻诇讬诇讗 讚讞讬诇驻讬 砖讛讜讗 拽诪砖讜谞讬诐 讻驻讬' 讛注专讜讱 讛讜讗 讬讜转专 诪转拽讬讬诐 讗讜 注"砖 讛砖注专 砖讘专讗砖 砖诪砖转谞讬谉 砖讘讬谞拽讜转诐 讛诐 爪讛讜讘讬诐 讜讘住讘讜转讗 讛诐 诇讘谞讬诐 讜拽"诇:


讜转砖讻讞 讘谞讙专讬 砖谞讗诪专 讻讜'. 诇注谞讬谉 讬诪讬 讛讝拽谞讛 诪讬讬转讬 诇讛 讛讻讗 讜讬"诇 注"驻 诪"砖 诇注讬诇 注讚 砖诇讗 讬讘讜讗讜 讬诪讬 讛专注讛 讗诇讜 讬诪讬 讛讝拽谞讛 讜讛"谞 讗诪专 讻讗谉 讜谞砖讘注 诇讞诐 讚讛讬讬谞讜 讚讜拽 讘讻讻讬 讜谞讛讬讛 注讜讘讬诐 讜专注讛 砖讛诐 讬诪讬 讝拽谞讛 诇讗 专讗讬谞讜 诇讞讜砖 注诇讬讛诐 讜诪讬讬转讬 注诇讛 讘讙诪' 讛讗 讚砖诪讜讗诇 注讬讬诇 诇讞诪讱 注讚 诪' 砖谞讬谉 讜诪讻讗谉 讜讗讬诇讱 讻讜' 讗讛讗讬 拽专讗 谞诪讬 拽住诪讬讱 讜谞砖讘注 诇讞诐 讜谞讛讬讛 讟讜讘讬诐 讚讛讬讬谞讜 讚诪讬讻诇 诪注诇讬 注讚 砖诇讗 专讗讬谞讜 讬诪讬 讛专注讛 讚讛讬讬谞讜 讛讝拽谞讛 讚诪砖诐 讜讗讬诇讱 诪砖转讬 诪注诇讬 讜拽"诇:


诪讛讻讗 诇拽专讞讬谞讗讛 讻诪讛 讻讜'. 注讬讬谉 讘专砖"讬 讜诇"谞 讚讘讗 诇讝诇讝诇 讘讜 讜诇注谞讬谉 诪注诇讛 讜讞砖讬讘讜转 拽诪讻讜讬谉 诪讛讻讗 诇拽专讞讬谞讗讛 讻诪讛 讞砖讬讘讜转 讜诪注诇讛 讬砖 讜讛砖讬讘 诇讜 讻讬 讗谞讬 讞砖讜讘 讻诪讜讱 讚讛讬讬谞讜 讻诪讛讻讗 诇讙讜讝讬谞讗. 讜砖讜讘 讘讗 诇讝诇讝诇 讘讜 讘专讞讗 拽专讞讗 讘讚' 砖讗讬谉 讗转讛 讞砖讜讘 专拽 讻注讝 砖讗讬谞讛 砖讜讛 专拽 讚' 讝讜讝讬诐 讜讛砖讬讘 诇讜 讚专讱 拽谞讟讜专 讚讗转讛 讜讚讗讬 讬讜转专 砖讜讛 诪诪谞讬 讚转讬砖 诪住讜专住 诪讜讘讞专 诇讗讻讬诇讛 讜砖讜讛 转诪谞讬讗 诇讙讘讬 砖讗讬谞讜 诪住讜专住 讜讗诪专 讞讝讬讬讛 讚诇讗 住讬讬诐 诪住讗谞讬 讻讜'. 讗讬谞讜 讚讜诪讛 砖讛诇讱 讬讞祝 讗诇讗 讚讗驻砖专 砖讛讬讛 讘讬讜诐 砖讗住讜专 讘谞注讬诇转 讛住谞讚诇 讻诪讜 讘讬讜讛"讻 讗讜 讘讟"讘. 讜讗"诇 拽专讞讗 诪爪讜讬讬谞转 专"诇 砖讬砖 诇讱 爪讬讜谉 讜住讬诪谉 讘拽专讞转 讜讛讜讗 讗' 诪讛诪讜诪讬谉 讻讚讗诪专讬' 讘讘讻讜专讜转. 讜讛砖讬讘 诇讜 注拽讬专讗 砖诇讬驻讗 砖讗转讛 诪住讜专住 讛讜讗 转讜讻讞讛 讬讜转专 诪讛诪讜诪讬谉 砖谞讝讻专讜 讘转讜专讛 讜诪注讜讱 讜讻转讜转 讜谞转讜拽 讜讻专讜转 讗讘诇 讛拽专讞讗 讗讬谞讜 诪讜诐 讘讝拽谞讬诐 讜诪爪讬谞讜 讘诪住' 诪讙讬诇讛 讘专' 讬讛讜砖注 讘"拽 砖讛讗专讬讱 讬诪讬诐 讜讘讚讘专 讝讛 砖讬讬讱 讛讱 注讜讘讚讗 讚专讬讘"拽 讛讻讗 讚诪砖转注讬 讘讬诪讬 讛讝拽谞讛 讜讚讜"拽:


砖讗驻讬' 爪驻讜专 讻讜'. 专"诇 讚讗讞专讬诐 诪注诪讬讚讬谉 诇讛诐 爪驻讜专讬诐 诪砖讜专专讬诐 注诇讬讛诐 讘注转 讛砖讬谞讛 砖诪讘讬讗 诇讜 砖讬谞讛 讜诇讝讛 讛讝拽谉 讗讚专讘讛 砖讬专 砖诇 讛爪驻讜专 诪谞注专转讜 讜拽"诇:


诪砖转谞讜转 讻讜'. 讛讬讬谞讜 诇讟驻砖讜转 讻讚拽讗诪专 讛讗讚注 讘讬谉 注讜讘 诇专注 讜讻讚诪住讬拽 诇拽诪谉 讘讝拽谞讬 注"讛 讚讘讝拽谞讬 转"讞 讞讻诪讛 谞转讜住驻转 讘讛诐 讻诪驻讜专砖 讘诪住' 拽谞讬诐 讜拽"诇:


谞注砖讜 诇讜 转讜讛讬诐 讻讜'. 讜讞' 诪转讞诇祝 讘讛' 讘讻转讘 讻讚讗诪专讬' 驻' 讛讘讜谞讛 讙诐 讘讗讜转讬讜转 讗讞讛"注 讜讻谉 诇拽诪谉 讛讞讙讘 讗诇讜 注讙讘讜转讬讜 讻讜' 讚讛注讬"谉 诪转讞诇祝 讘讞讬"转 讘讗讜转讬讜转 讗讞讛"注 讗讘诇 专砖"讬 驻讬' 讘住驻专 拽讛诇转 讜讞转讞转讬诐 诪诇砖讜谉 转讞转 讜讛诇砖讜谉 讻驻讜诇 讻诪讜 讙诇讙诇讬诐 讻讜' 注"砖:


讝讜 讗砖讛 讻讜'. 诇驻讬 砖讬砖 讘' 讟注诪讬诐 讘诪爪讜转 注讜谞讛 讛讗' 讻讚讬 诇诪诇讗 转砖讜拽转讛 讻诪"砖 讜讗诇 讗讬砖讱 转砖讜拽转讱 讜讛讘' 讻讚讬 诇拽讬讬诐 诪爪讜转 驻"讜 讻诪"砖 讛讟讜专 讘砖诐 讛专讗讘"讚 讜诇讝讛 讻讚讬 诇诪诇讗 转砖讜拽转讛 诇讗讬砖 讗诪专 讻讬 讛讜讗 讗诪专 讜讬讛讬 讙讝专转 讛诪诇讱 诇讗砖讛 诇讛转讗讜讜转 诇讛 讜诇诪诇讗 转砖讜拽转讛 讜讻讬 讛讜讗 爪讜讛 讜讬注诪讜讚 讛讬讬谞讜 砖爪讜讛 注诇 诪爪讜转 驻"讜 讻讚讬 诇讛注诪讬讚 转讜诇讚讜转 讜讚讜"拽:


诪诇讗 讚诐 讻讜'. 专"诇 驻讬讛 砖诇 诪讟讛 讻诪讜 讜诪讞转讛 驻讬讛 讜讗诪专讛 讜讙讜' 讜拽"诇:


讻讜诇谉 讘砖注专 讗' 讻讜'. 注讬讬谉 驻讬专砖"讬 讜注讬"诇 讚讛讻诇 谞讻谞住讬谉 讘砖注专 讗' 讛讬讬谞讜 讘砖注专 讙"注 诪讬讛讜 讙诐 砖诐 讻诇 爪讚讬拽 讻讜' 讬砖 诇讜 诪讚讜专 诇注爪诪讜 诇驻讬 讻讘讜讚讜:


讻讬 讛讬诇讚讜转 讜讛砖讞专讜转 讻讜' 诪砖讞讬专讬诐 驻谞讬讜 讻讜' 讚诇驻讬 驻砖讜注讜 砖讗讚诐 讘谞注专讜转 砖讞讜专 专讗砖 讻驻讬' 讛转专讙讜诐 讜专砖"讬 砖诐 诇讗 驻住讬拽讗 诇讬讛 讚讬砖 诪讛诐 讘砖注专 爪讛讜讘 讜讛"诇 诇诪讻转讘 讛谞注专讜转 讗讜 讛讘讞专讜转 讻讚讻转讬讘 讘转专 讛讻讬 讘讬诪讬 讘讞讜专讜转讬讱 讜讙讜':


诪转讗讘诇转 讻讜'. 专"诇 谞驻砖讜 砖诇 讗讚诐 砖讛讬讗 讛谞砖诪讛 诪转讗讘诇转 注诇讬讜 讚讛讬讬谞讜 注诇 讛讙讜祝 砖讛诇讱 诇诪拽讜诐 注驻专 专诪讛 讜转讜诇注讛 讻讬 讛谞砖诪讛 讗驻砖专 砖转讝讻讛 讻讚诇拽诪谉 讜讛专讜讞 转砖讜讘 讗诇 讛讗诇讛讬诐 讜讙讜' 讜谞砖诪转谉 砖诇 爪讚讬拽讬诐 讙谞讜讝讜转 转讞转 讻住讗 讻讘讜讚 讗讘诇 注诇 讛讙讜祝 砖讝讻讛 讙"讻 讘转讜专讛 讜讘诪爪讜转 讘讞讬讬讜 注"讬 讛谞砖诪讛 讬砖 诇讛 诇讛转讗讘诇 讜诪讬讬转讬 诇讬讛 讚讛讗讬 讗讘诇讜转 讝' 诪讚讻转讬讘 讘讬讜住祝 讜讬注砖 诇讗讘讬讜 讗讘诇 砖讘注转 讬诪讬诐 讜讙讜' 讜讚讬谉 讗讘诇讜转 讝' 讬诪讬诐 讚诇讗 讬诇讬祝 诇讛 讘驻' 讜讗诇讜 诪讙诇讞讬谉 诪讛讗讬 拽专讗 注"砖 讘转讜住' 转讬专讜爪讬诐 诇讝讛 讜拽"诇:


砖讗讬谉 诇讜 诪谞讞诪讬谉 讻讜'. 驻讬专砖"讬 讗讬谉 诇讜 讗讘诇讬诐 讻讜' 讜讛诇砖讜谉 讚讞讜拽 讜诇讜诇讬 驻讬专讜砖讜 谞专讗讛 诇驻专砖 讚拽讗讬 讗讚诇注讬诇 砖讗诪专 砖讛谞砖诪讛 诪转讗讘诇转 注诇 讛讙讜祝 讻诇 讝' 砖谞讗诪专 讜谞驻砖讜 注诇讬讜 转讗讘诇 讚讛砖转讗 讬砖 讻讗谉 讗讘诇 讚讛讬讬谞讜 讛谞砖诪讛 讜爪专讬讻讛 诇诪谞讞诪讬谉 讜讛讬讬谞讜 讚讗转讞讝讗讬 诇讬讛 诇专讘 讬讛讜讚讛 讗讜转讜 讛专讜讞 讜讛谞砖诪讛 讘讞诇讜诐 诇讜诪专 讛谞讞转 讗转 讚注转讬 讘转谞讞讜诪讬谉 讜讚讜"拽:





讞讻诪转 砖诇诪讛

讙诪' 讻诇讬诇讗 讚讞讬诇驻讬 讻讜'. 谞"讘 专砖"讬 驻讬' 注砖讘讬诐 砖拽讜专讬谉 谞注砖讟诇讬"谉 讘诇"讗 讜讛注专讜讱 驻讬专砖 砖讛讜讗 诇砖讜谉 讚拽讚讞讬谞讛讜 讞讬诇驻讬 讘驻专拽 讗诇讜 诪爪讬讗讜转 讜讛讜讗 诪讬谞讬 拽诪砖讜谞讬诐:


转讜讛讬诐 转讜讛讬诐 讜讬谞讗抓 讻讜':


专砖"讬 讘讚"讛 讚讜拽 讻讜' 讜转诪爪讗 讛讗讻讬诇讛 讘驻住讬注讜转讱 讻讜' 讻爪"诇:


讘讚"讛 诪讛讻讗 诇拽专讞讬谞讗讛 讻讜' 讬砖 诪讻讗谉 注讚 讛拽专讞 讜诇讛拽谞讬讟讜 讻讜' 讻爪"诇. 讜谞"讘 谞专讗讛 讘注讬谞讬 诇驻专砖 讚诪拽讜诐 讛讬讛 砖砖诪讜 拽专转讛 讜砖讗诇 讗讜转讜 讻诪讛 讬砖 诪驻讛 诇砖诐 讜讻讚讬 诇讛拽谞讬讟讜 注诇 讛拽专讞 砖诇讜 谞转讻讜讬谉 讚讗诇"讻 讗讬谉 讝讛 讗驻讬' 诪讚专讱 讛诪诇讬爪讛 讜砖讞讜拽 讜讻谉 讙讜讝讬谞讗讛 讛讜讬 砖诐 诪拽讜诐 讜拽"诇 讜讗祝 砖专砖"讬 诇讗 驻讬' 讻谉:


讘讚"讛 讻诇 讘谞讜转 讻讜' 诇讬 砖讬讞讛 讛住"讚. 讜谞"讘 驻讬' 讻讚讘讜专 讘注诇诪讗 讜拽"诇:





专砖"砖

讙诪专讗 注讚 诪' 砖谞讬谉 讻讜' 诪讻讗谉 讜讗讬诇讱 诪讬砖转讬 诪注诇讬. 谞"诇 讚诇驻讬 讚诪谉 诪' 砖谞讬谉 谞注砖讛 专讱 讛诇讘讘 讜讬讞转 诪驻谞讬 讻诇. 讻讚讗专讬讛"讙 讘住驻专讬 (砖讜驻讟讬诐) 诪讬 讛讗讬砖 讛讬专讗 讜专讱 讛诇讘讘 讘谉 诪' 砖谞讛. 诇讻谉 诪注诇讬 诇讬讛 诪砖转讬 诇驻讻讜讞讬 驻讞讚讗 讜诇讞讝拽 诇讘讜 [讗讘诇 拽"诇 注"讚 专讬讛"讙 讚住驻专讬 讚讛讗 讻转讬讘 讘专讬砖 讘诪讚讘专 诪讘谉 讻' 砖谞讛 讜诪注诇讛 讜讗诪专讬谞谉 (讘讘"讘 拽讻讗 讘) 讙诪专 讜诪注诇讛 讜诪注诇讛 诪注专讻讬谉 诪讛 诇讛诇谉 讬转专 诪讘谉 住' 讻讜' 诪讜讻讞 讚注讚 砖砖讬诐 谞诪谞讜 [讜诇讚注转 讛转讜住' 砖诐 (拽讬"讝 讘) 讚"讛 诪讻讗谉 谞诪谞讜 讗驻讬' 讛讬转讬专讬诐 注诇 住' 注"砖] 讜讻转讬讘 讛转诐 讻诇 讬讜爪讗 爪讘讗 讜驻讬' 讛专诪讘"谉 讚讛讬讬谞讜 爪讘讗 诪诇讞诪讛. 讜讻谉 (讘讚讘专讬诐 讘' 讬讚 讟讝) 拽专讗谉 讛讻转讜讘 讗谞砖讬 讛诪诇讞诪讛. 讜讗讜诇讬 讚专"诇 爪讘讗 诪诇讞诪转 讗"讬 讚讛讬讗 诪诇讞诪转 诪爪讜讛 讜讛讻诇 讬讜爪讗讬谉 诇讛. 讗讜诇诐 诇讗 诪爪讬谞讜 讘讗讬讝讛 诪拽讜诐 砖讬讛讗 讞诇讜拽 诇诪注诇讛 诪"诪 诇讙专讬注讜转讗 诪谉 诇诪讟讛 诪诪谞讜 诇注谞讬谉 注专讻讬谉 砖讜讛 诪讘谉 讻' 注讚 讘谉 住' 讜注讬' 讘讙诪' 讚注专讻讬谉 讘住"驻 讛砖讙 讬讚. 讜诇讜诇讬 讚诪住转驻讬谞讗 讛讬讬转讬 讗讜诪专 讚讟"住 讘住驻专讬 讜爪"诇 讘谉 住' 砖谞讛 讜谞转讞诇祝 诇讛诪注转讬拽 讛住' 讘诪' 住转讜诪讛 诇讚诪讬讜谉 转诪讜谞转谉 讜讛注转讬拽 讗专讘注讬诐 讗讬讘专讗 讚讝讛 讜讚讗讬 诪砖诪注 砖诇讗 讛讬' 讬讜爪讗讬谉 诇诪诇讞诪讛 讛驻讞讜转 诪讘谉 讻' [讜讻"讻 专砖"讬 讘专"驻 转砖讗 (讬讚) 诇诪讚讱 讻讗谉 砖讗讬谉 驻讞讜转 诪讘谉 讻' 讬讜爪讗 诇爪讘讗] 讜讛讬讜转专 注诇 住' [讗诐 诇讗 谞讗诪专 讻讚注转 讛转讜住' 讛谞讝讻专] 讜转讬诪讛 砖诇讗 谞讝讻专 讝讛 讘砖"住 讜诇讗 讘讛专诪讘"诐:



专砖"讬 讚"讛 讗"诇 爪讚讜拽讬 讘专讞讗 讻讜'. 砖诐 拽专讞 讻讜'. 讻爪"诇 讘讘' 转讬讘讜转:





讛讙讛讜转 讬注讘"抓

讙诪' 讗状诇 讛讛讜讗 讙讜讝讗讛. 谞"讘 诇砖讜谉 讻专讜转 讻诪讜 (诇注讬诇 拽"谞 讘' 讜砖"诪) 诇诪讬讙讝 诇讬讛 讗住讗. 讜讛住专讬住 讘讬爪讬讜 讻专讜转讬谉:


砖诐 诇拽专讞讬谞讗讬. 谞"讘 砖诐 诪拽讜诐 讘讛讜讚讜 (讜注讬' 专砖状诇):


砖诐 诇讙讜讝谞讬讗. 谞"讘 砖诐 诪拽讜诐 住诪讜讱 诇谞讛专 讙讜讝谉:


砖诐 讞讝讬讬讛 讚诇讗 住讬讬诐 诪住讗谞讬讛. 谞"讘 讗讜诇讬 诪讞诪转 讗讜谞住 砖诪讗 诪讻讛 讛讬转讛 讘专讙诇讜 (讜注讬' 专砖"讗):


砖诐 转诇转 砖诪注转. 谞"讘 谞"诇 讻诪讜 转砖诪注:


砖诐 诪砖讬诐 砖诇讜诐 讘讘讬转 讘讟诇. 谞"讘 诇讻谉 讛讜讻专讞 诇讛砖讗专 讘讘讬转 砖诇讗 讬讙专讜诐 诪专讬讘讛 讜诇讗 讬讜讻诇 诇驻讬讬住讛:


砖诐 讻讬 诪讟讗 诇讛讗讬 拽专讗 谞讙讬专. 谞"讘 诪砖讜诐 砖诇讜诐 讘讬转 讻讚诇注讬诇. 讜讚讘讬转讛讜 转拽讬驻讗 讻诪"砖 讘驻' 讛讘注"讬 (讬讘诪讜转 住"讙 讗'):


专砖"讬 住讚"讛 住诇注讬诐 讻讜' "砖讝拽谞转讬". 爪"诇 诪讝拽谞转讬:





讘谉 讬讛讜讬讚注

砖讈值砖讈 讚旨职诪指注讜止转 讛值谉... 砖讈侄诇 住址诐, 讜职砖讈侄诇 砖讉职讞讜止拽, 讜职砖讈侄诇 驻旨值专讜止转, 讬指驻讜止转. 谞专讗讛 诇讬 讘住"讚 专讗砖讬 转讬讘讜转 砖诇砖讛 讗诇讛 砖讞讜拽 驻讬专讜转 专驻讜讗讛 讛讜讗 '砖驻专' 讻诪砖诪注讜, 讜砖诇 住诐 讛讜讗 诪讛 砖诪谞讬讞讬谉 讜注讜砖讬谉 诇专驻讜讗讛. 讜诪讛 砖讻转讘 专砖"讬 讝"诇 讘讚诪注讛 砖诇 讘讬转 讛讻住讗 诪转讜讱 讬住讜专讬谉, 谞专讗讛 诇讬 讬住讜专讬谉 砖诇 注讬爪讜专 砖讚讜讞拽 讘讻讞 讙讚讜诇 讜讗讬谉 讛讝讘诇 谞讚讞讛.



讟讜旨专 转旨职诇址讙, 住址讞植专指谞讜止讛执讬 讙旨职诇执讬讚执讬谉. 讬砖 诇讛拽砖讜转 诪讛 砖讬讬讻讬 讛谞讬 诇驻讟讜专 注爪诪讜 诪谉 讛讘讬讗讛 诇砖诐? 讜谞专讗讛 诇讬 讘住"讚 讻讬讜谉 讚职讟讜旨专 转旨职诇址讙 砖谞注砖讛 讝拽谉 诇讻谉 讗讝谞讬讜 讻讘讚讜转, 讜讛注讜砖讛 讜讬讻讜讞 注诐 专讘讬诐 爪专讬讱 砖讗讝谞讬讜 转砖诪注谞讛 讚讘专讬 讻讜诇诐 讙诐 讗讜转诐 讛讬讜砖讘讬诐 专讞讜拽 诪诪谞讜, 讜讻谉 讛讜讗 爪专讬讱 诇讛砖诪讬注 拽讜诇讜 讙诐 诇专讞讜拽讬诐. 讜注讜讚 谞诪讬 讗诐 讗讬谉 诇讜 砖讬谞讬讬诐 诪讜讻专讞 砖讬讙诪讙诐 讘讚讘专讬讜 讜诇讗 讬讛讬讜 诪讜讘谞讬诐 讛讬讟讘 诇讘注诇讬 讛讜讬讻讜讞, 讜注讜讚 谞诪讬 讗诐 讛拽专拽讘谉 讗讬谞讜 讟讜讞谉 诇讗 讬讛讬讛 诪讗讻诇讜 诪转注讻诇 讛讬讟讘, 讜讬专讙讬砖 讘讻讜讘讚 讛讗爪讟讜诪讻讗 讜讻讗讘 讛专讗砖, 讜诪诪讬诇讗 诇讗 讬讛讬讛 讚注转讜 爪诇讜诇 诇讛砖讬讘 转砖讜讘讛 谞爪讞转. 讜注诇 讚专讱 讛专诪讝 讻讬讜谉 讘讚讘专讬诐 讛谞讝讻专讬诐 讟讜旨专 转旨职诇址讙, 讛讬爪专 讛专注 砖谞讚诪讛 诇爪讚讬拽讬诐 讻旨职讛址专 谞转诇讘谉 砖谞注砖讛 讟讜讘, 讻诪讜 砖讗诪专讜 专讘讜转讬谞讜 讝"诇 诇讘讜 诇讗 谞讗诪专 讗诇讗 诇讘讘讜, 讜诇讗讜 讚讜拽讗 讬爪专 讛专注 注爪诪讜 讗诇讗 讙诐 住址讞植专指谞讜止讛执讬 讛诐 讻讜讞讜转讬讜 讜讞讬讬诇讜转讬讜 讙旨职诇执讬讚执讬谉 讜职讻旨址诇职讘旨讜止讛执讬 讻讜讞讜转 讛诪拽讟专讙讬诐 诇指讗 谞指讘职讞执讬谉, 讻讬 诇讗 讬诪爪讗讜谉 讘讬 注讜谉 讗砖专 讞讟讗 讻讚讬 诇谞讘讜讞 讘拽讟专讜讙, 讜职讟址讞植谞讜止讛执讬 讛诐 诪讚讜转 讛讟讘注讬讜转 讛诪讜砖专砖讜转 讘讙讜祝, 砖讛诐 转讗讜讛 讞诪讚讛 讚讬讘讜专 讗砖专 注诇 讬讚诐 讬讘讗 讛讗讚诐 诇讬讚讬 讞讟讗 讜诪讻砖讜诇讬诐 诇指讗 讟指讞植谞执讬谉 驻注讜诇讜转 专注讜转 讘拽专讘讬. 讜讗诐 转讗诪专 讗诐 讻谉 诪讛 诇讱 注讜讚 讞讬讬诐 讘注讜诇诐 讛讝讛 诪讗讞专 砖转拽谞转 讗转 砖诇讱 讛讬讟讘, 诇讝讛 讗诪专 讗址讚旨职诇指讗 讗植讘执讬讚职谞指讗 讘旨指讞执讬砖讈职谞指讗, 砖讗谞讬 诪转拽谉 注转讛 注诇 讗讜转诐 谞砖诪讜转 讛砖讬讬讻讬诐 诇讬 砖讞讟讗讜 讘注讜诇诐 讛讝讛 讜讗讘讚讜 讻诪讛 谞讬爪讜爪讜转 注诇 讬讚诐 讘拽诇讬驻讛 讜讘注讘讜专 讘讬专讜专诐 讜转讬拽讜谞诐 讗谞讬 诪转注讻讘 驻讛, 讜讝讛讜 讗址讚旨职诇指讗 讗植讘执讬讚职谞指讗 讘旨指讞执讬砖讈职谞指讗, 砖讗谞讬 诪讞驻砖 注诇 谞讬爪讜爪讬 拽讚讜砖讛 砖讗讬谉 讗谞讜 讗讘讚转讬诐, 讗诇讗 讗讞专讬诐 讛砖讬讬讻讬诐 诇砖讜专砖讬 讜拽专讜讘讬诐 讗诇讬, 诇讻谉 讗讜诪专讬诐 讘讜讚讜讬 讗谞讞谞讜 讜讻诇 讛讘讗讬诐 诪砖专砖讬 谞专"谉 [谞驻砖, 专讜讞, 谞砖诪讛] 砖诇谞讜, 讜讻谉 讗讜诪专讬诐 讘讬讛讬 专爪讜谉 砖诇 诪注砖讛 讛诪爪讜转.



讟指讘指讗 转旨职专值讬 诪执转旨职诇指转, 讜址讬 诇指讛旨 诇址讞植讚指讗 讚旨职讗址讝职诇指讗 讜职诇指讗 讗址转旨职讬指讗. 谞专讗讛 诇讬 讘住"讚 讚讬讚讜注 讚讞诪砖讛 讞诇拽讬诐 讛诐 讛谞拽专讗讬诐 谞专谞讞"讬 [谞驻砖, 专讜讞, 谞砖诪讛, 讞讬讛, 讬讞讬讚讛], 讗讱 砖谞讬 讞诇拽讬诐 砖讛诐 讞讬讛 讜讬讞讬讚讛 讛诐 讟讜讘讬诐 讜诪注讜诇讬诐 诪谉 讛砖诇砖讛 砖讛诐 谞专"谉 [谞驻砖, 专讜讞, 谞砖诪讛], 讜职讜址讬 诇址讞植讚指讗 诪讛谞讱 转诇转讗 砖讛讬讗 讞诇拽 讛谞驻砖 讚旨职讗址讝职诇指讗 诇讘讬 拽讘专讗 注讚 砖讬转注讻诇 讛讘砖专 讜职诇指讗 讗址转旨职讬指讗 注诐 讞讘专讜转讬讛 转讻祝 讜诪讬讚 诇讙谉 注讚谉 讘注转 讛驻讟讬专讛. 讗讜 讛讻讜谞讛 注诇 讞诇拽 讛拽讟谞讜转 砖诇 讛谞驻砖 砖转砖讗专 讘拽讘专 注讚 转讞讬讬转 讛诪转讬诐, 讜砖讗诇 诪址讗讬 讛执讬讗? 讜讛砖讬讘 讬址谞职拽讜旨转指讗, 专爪讜谞讜 诇讜诪专 讞诇拽 讛拽讟谞讜转 砖诇 讛谞驻砖 讛讘讗 诇讗讚诐 讘拽讟谞讜转讜 讜诇讻讱 拽专讬 诇讛讜 讬址谞职拽讜旨转指讗. 讗讜 讬讜讘谉 讘住"讚 讟指讘指讗 转旨职专值讬 诪执转旨职诇指转 讚讗讜转 谞讜"谉 讚谞讞砖 讻诇 讛讗专住 讛讜讗 讘讗 讜诇注转讬讚 转住转诇拽 讗讜转 讝讜 讜谞转讘讟诇 讛住讟专讗 讗讞专讗, 讜讻谉 讛注谞讬谉 讘谞讜"谉 砖诇 砖讟谉, 讜讝讜 讛讬讗 住讜讚 砖讞讬讟转 讛讬爪专 讛专注 诇注转讬讚, 砖讬诪砖讱 讗讜转 谞讜"谉 讛谞讝' 诪砖诪讜转诐 诪诇砖讜谉 (诪诇讻讬诐 讗' 讬, 讟讝) 讝指讛指讘 砖指讈讞讜旨讟, 讜讝讛 砖讗诪专 讟指讘指讗 转旨职专值讬 讗转讜讜谉 讚谞讞砖 讛诐 讗讜转讬讜转 讞砖 讻砖讬讛讬讜 诇讘讚诐 诪执转旨职诇指转, 讬讜转专 讟讜讘 诪讗诐 讬讛讬讜 诪讞讜讘专讬诐 注诐 讛谞讜"谉 砖讬讛讬讜 砖诇砖讛 讘讘转 讗讞转, 讜职讜址讬 诇址讞植讚指讗 讗讜转 谞讜"谉 讚旨职讗址讝职诇指讗 诪谉 讛住讟专讗 讗讞专讗 诇注转讬讚 讜职诇指讗 讗址转旨职讬指讗 注讜讚 诇讛诐 诇注讜诇诐 讻讬 讝讜 讛讬讗 讻讜讞诐, 讜砖讗诇 诪址讗讬 讛执讬讗? 讜讛砖讬讘 讬址谞职拽讜旨转指讗, 专爪讜谞讜 诇讜诪专 讗讜转 砖讛诐 讬讜谞拽讬诐 注转讛 诪诪谞讜 讜讛讜讗 诪谞讬拽 诇讛诐 讜讝讛讜 讗讜转 讛谞讜"谉. 讗讬 谞诪讬 讬砖 诇讜诪专, 讻诇 讝讛 注诇 讙' 讗讜转讬讜转 注值砖指讉讜, 讚诇注转讬讚 讬住转诇拽 诪诪谞讜 讗讜转 讜讗"讜 讜讬砖讗专 注指砖讈, 讜注转讛 讻诇 讬谞讬拽转诐 讜讻讜讞诐 砖诇 讗讚讜诐 讛讜讗 诪谉 讗讜转 讜讗"讜 讚砖诐 注值砖指讉讜, 讜诇讻谉 讘专讻讜 (讘专讗砖讬转 讻讝, 诪) 讜职注址诇 讞址专职讘职旨讱指 转执讞职讬侄讛, 讜讻谉 讗诪专 讗讚讜诐 (讘诪讚讘专 讻, 讬讞) 驻侄旨谉 讘址旨讞侄专侄讘 讗值爪值讗 诇执拽职专指讗转侄讱指, 讻讬 讗讜转 讜讗"讜 讛讜讗 讚讜诪讛 诇讞专讘, 讜讘讝讛 讬讜讘谉 讛诪讗诪专 讛讬讟讘 注诇 讚专讱 诪讛 砖讘讬讗专谞讜 讘讚专讱 讛拽讜讚诐.



讬址谞职拽讜旨转指讗 讻旨职诇执讬诇指讗 讚旨职讜址专职讚旨指讗 住指讘讜旨转指讗, 讻旨职诇执讬诇指讗 讚旨职讞执讬诇职驻值讬. 讛讗 讚诪砖讘讞讬诐 讛谞注专讜转 讜诪讙谞讬诐 讛讝拽谞讜转, 诇讗讜 讘砖讘讬诇 转讗讜讛 讙砖诪讬转 讗诇讗 讘砖讘讬诇 讛谞驻砖讬讜转, 讻讬 讛讗讚诐 讘注讜讚 讻讜讞讜 讘讜 讬讜讻诇 诇注住讜拽 讘转讜专讛 讜讘诪爪讜转 讜讙诪讬诇讜转 讞住讚讬诐 讜讝讜讜讙讬诐 拽讚讜砖讬诐 砖诇 驻专讬讛 讜专讘讬讛 讜诇讬讚转 谞砖诪讜转 诪讛 砖讗讬谉 讻谉 讘讝拽谞讜转 砖住专 讻讜讞讜 诪注诇讬讜, 讜注讜讚 讘谞注专讜转 讬砖 诇讜 驻讗专 讜讬转专讜谉 讘砖讘专讜谉 讛讬爪专 讛专注 讗诇祝 讬讚讜转 注诇 讬诪讬 讛讝拽谞讛, 诇讻讱 讛爪讚拽讬诐 诪砖讘讞讬诐 讗转 讛谞注专讜转.



讚旨讜止拽 讘旨职讻指讻值讬 讜职转执砖讈职讻旨址讞 讘旨职谞执讙职专值讬. 谞专讗讛 诇讬 讘住"讚 专诪讝 诇驻讬 讚专讻讜 注诇 讛讘讬专讜专 砖诇 谞讬爪讜爪讜转 拽讚讜砖讛 讻诪讜 砖讻转讘 专讘讬谞讜 讛讗专"讬 讝"诇 讘砖注专 讛诪爪讜转, 讜讝"诇 转讻讜讬谉 讻讜谞讛 拽爪专讛 讚专讱 讻诇诇 讜讝讜 讛讬讗, 讻讬 讛谞讛 注谞讬谉 讛讘讬专讜专 注诇 讬讚讬 诇"讘 砖讬谞讬诐 砖讛诐 讻谞讙讚 诇"讘 谞转讬讘讜转 讞讻诪讛 讛诪讘专专讬诐 讛讻诇, 讚诪讞砖讘讛 讗转讘专讬专 讻讜诇讗 讜讛诐 讛讟讜讞谞讬谉 讜诪驻专讚讬诐 讛诪讗讻诇, 讜注诇 讬讚讬 讻讱 诪转讘专专 讛讗讜讻诇 诪转讜讱 讛驻住讜诇转 讘讚专讱 讛专讞讬讬诐 讛讟讜讞谞讜转 讛转讘讜讗讛, 讜讗讞专 讻讱 诪转驻专讚讬谉 讛住讜讘讬谉 讜讛诪讜专住谉 砖讛诐 讛拽诇讬驻讜转 诪谉 讛拽诪讞 砖讛讜讗 讛讗讜讻诇 诪讛 砖讗讬谉 讻谉 拽讜讚诐 砖谞讟讞谉 砖讛讬讜 讚讘拽讬诐 讬讞讚 讘转讻诇讬转 讜讻讜' 注讚 讻讗谉 诇砖讜谞讜 注讬讬谉 砖诐. 讜诇讝讛 讗诪专 讚旨讜止拽 讘旨职讻指讻值讬 诇讟讞讜谉 讘砖讬谞讬诐 讜讗讝 转执砖讈职讻旨址讞 讘旨职谞执讙职专值讬, 讛诐 讞诇拽讬 讛讟讜讘 砖讛诐 谞讙专专讬诐 讜讬讜爪讗讬谉 讜谞诪砖讻讬诐 诪谉 讛拽诇讬驻讛, 讜讗诪专 诇砖讜谉 '讚旨讜止拽' 专诪讝 讘讝讛 诇讻讜谞讜转 讛讗讻讬诇讛 砖诇 '诪讜 谞讞' [104] 砖讛诐 讘讙讬诪讟专讬讗 '讚拽' [104] 砖爪专讬讱 诇讻讜讬谉 讘讗讻讬诇转讜 讘住讜讚 诪谞讜讞 注诐 讛讗专抓 讛讬讛 讻谞讝讻专 讘砖注专 讛诪爪讜讜转, 讜讗讜转 讜讗"讜 砖诇 '讚旨讜止拽' 专诪讝 讘讜 注诇 讻讜谞讛 砖诇 '驻讚' 砖讬砖谞讛 讙诐 讻谉 讘讗讻讬诇讛 砖讛讜讗 诪住驻专 '转谞讜讱' [476] 砖讛讜讗 住讜讚 注讜诇诐 讛讬爪讬专讛 砖讛"住 [砖讛讜讗 住讜讚] 讜讗"讜 讙诐 讛讻讜谞讛 砖诇 讛'讗讜讻诇' [57] 砖讛讜讗 诪住驻专 '讗诇 讛讜讬"讛' [57] 砖讛讜讗 '砖砖讛 讗讜转讬讜转' 讜讻谞讝讻专 讻诇 讝讛 讘砖注专 讛诪爪讜讜转 讘讚讘专讬 专讘讬谞讜 讛讗专"讬 讝"诇. 讙诐 谞专讗讛 诇讬 讘住"讚 诇专诪讜讝 讚旨讜止拽 讘旨职讻指讻值讬 讜职转执砖讈职讻旨址讞 讘旨职谞执讙职专值讬 注诇 讚专讱 诪讛 砖讻转讘 专讘讬谞讜 讝"诇 砖诐 讜讝"诇: 注讜讚 讻讜谞讛 讞诪讬砖讬转 转讻讜讬谉 诇讘诇讜注 讛诪讗讻诇 讗讞专 砖谞讟讞谉 砖砖诐 讘讗爪讟诪讻讗 讙诪专 讛讘讬专讜专, 砖讗讝 诪转注讻诇 讛诪讗讻诇 讜讛讟讜讘 砖讘讜 诪转讛驻讱 诇讚诐, 讜讛诪讝讜谉 讛讜诇讱 讗诇 讛讻讘讚 讜诪转驻砖讟 讘讻诇 讛注讜专拽讬诐 讜讛讗讬讘专讬诐 讻谞讜讚注, 讜讛专注 砖讘讜 讬讜专讚 讚专讱 讘谞讬 诪注讬诐 讜讬讜爪讗 诇讞讜抓 注讚 讻讗谉 诇砖讜谞讜 注讬讬谉 砖诐. 讜讝讛 砖讗诪专 讚旨讜止拽 讘旨职讻指讻值讬 砖转讟讞谉 讛诪讗讻诇, 讜讗讞专 讻讱 转执砖讈职讻旨址讞 讘旨职谞执讙职专值讬 讛讜讗 讙诪专 讛讘讬专讜专, 砖讛讟讜讘 谞讙专专 诇诪拽讜诪讜 讜讛专注 谞讙专专 诇诪拽讜诪讜.



砖讈执讬谞职谞指讗, 砖讈指专执讬 砖讉址拽旨执讬讱职 讜职注址讬执讬诇 诇址讞职诪指讗. 讬砖 诇讛拽砖讜转 诇诪讛 拽专讗讜 注转讛 '砖讈执讬谞职谞指讗' 讻砖诇诪讚讜 讚讘专 讝讛? 讜谞专讗讛 诇讬 讘住"讚 讚讗讬转讗 讘讙诪专讗 讚诪讙讬诇讛 (讚祝 讬讘.) 讜讛砖转讬讛 讻讚转 讗讬谉 讗讜谞住 (讗住转专 讗, 讞), 讻讚转 砖诇 转讜专讛, 诪讛 讚转 砖诇 转讜专讛 讗讻讬诇讛 诪专讜讘讛 诪砖转讬讛 讗祝 住注讜讚讛 砖诇 讗讜转讜 专砖注 讗讻讬诇讛 诪专讜讘讛 诪砖转讬讛, 讜驻讬专砖 专砖"讬 讝"诇 讻讚转 砖诇 转讜专讛 讘讗讻讬诇转 诪讝讘讞, 讜讛讙讗讜谉 专讗"诐 讝"诇 驻讬专砖 讚讗讬转讗 讘讗讘讜转 (讜, 讚) 讻址旨讱职 讛执讬讗 讚址旨专职讻指旨讛旨 砖侄讈诇 转旨讜止专指讛, 驻址旨转 讘址旨诪侄旨诇址讞 转止旨讗讻值诇 讜旨诪址讬执诐 讘址旨诪职旨砖讉讜旨专指讛 转执旨砖职讈转侄旨讛, 谞诪爪讗 注诇 讗讻讬诇讛 诇讗 讗诪专 砖讬注讜专 讜诪讚讛 讗诇讗 住转诐 驻转 讘诪诇讞 诇讗讻讜诇 讻诇 砖讬注讜专 砖转专爪讛, 讗讘诇 讘砖转讬讛 讗诪专 砖讬注讜专 诪讚讛, 砖讗诪专 讜诪讬诐 讘诪砖讜专讛 转砖转讛, 谞诪爪讗 讚专讱 砖诇 转讜专讛 讗讻讬诇讛 诪专讜讘讛 诪砖转讬讛 注讚 讻讗谉 讚讘专讬讜. 讜诇讝讛 讗诪专 诇讜 讻讗谉 砖讈执讬谞职谞指讗 诪讗讞专 砖讗转讛 讞讻诐 讞专讬祝 砖讜谞讛 讛诇讻讜转 爪专讬讱 讗转讛 诇讗讞讜讝 讘讚专讻讛 砖诇 转讜专讛 讬讜转专 诪砖讗专 讗讚诐, 讜诇讻谉 砖讈指专执讬 砖讉址拽旨执讬讱职 讜职注址讬执讬诇 诇址讞职诪指讗 砖转讗讻诇 驻转 讞专讬讘讛 讘诇讗 砖讬注讜专 诪讚讛, 诪讬讛讜 注诐 讻诇 讝讛 讗谞讬 诪讝讛讬专讱 注址讚 讗址专职讘旨职注执讬谉 砖讈职谞执讬谉, 诪执讬讻职诇指讗 诪址注植诇执讬, 诪执讻旨指讗谉 讜指讗值讬诇指讱职, 诪执砖讈职转旨值讬 诪址注植诇执讬, 讜讻诇 讝专讜讝 讝讛 注砖讛 诇讜 诇砖诐 砖诪讬诐 诇讛讜住讬祝 讘讜 讻讞 诇注讘讜讚转 讛讘讜专讗 讬转讘专讱. 讜注讜讚 谞专讗讛 诇讬 讘住"讚 专诪讝 诇讜 讘讝讛 注诇 诇讞诪讛 砖诇 转讜专讛 讜注诇 讬讬谞讛 砖诇 转讜专讛, 讻讬 砖谞讬 诇诪讜讚讬诐 讛诐 讛讗' 讛讙专住讛 讜讝讛 谞拽专讗 '诇侄讞侄诐' 讜讛讘' 讛注讬讜谉 讜讛住讘专讛 讜讝讛 谞拽专讗 '讬址讬执谉' 讻诪讜 砖谞讗诪专 (诪砖诇讬 讟, 讛) 诇职讻讜旨 诇址讞植诪讜旨 讘职诇址讞植诪执讬, 转讞诇讛 砖讛讜讗 讛讙专住讛, 讜讗讞专 讻讱 讜旨砖职讈转讜旨 讘职旨讬址讬执谉 诪指住指讻职转执旨讬, 诇讬诪讜讚 讛住讘专讛 讜讛注讬讜谉, 讜讘讗 诇讝专讝讜 讘诇讬诪讜讚 讛讙专住讗, 讜讗诪专 诇讜 讗祝 注诇 驻讬 砖讗转讛 砖讈执讬谞职谞指讗 专爪讜谞讜 诇讜诪专 讞专讬祝 讜转诪爪讗 住讬诪谉 讟讜讘 讜讬驻讛 讘诇讬诪讜讚 讛住讘专讛 讜讛注讬讜谉 讬讜转专 诪砖讗专 讘谞讬 讗讚诐 注诐 讻诇 讝讛 转转诪讬讚 注转讛 讘诇讬诪讜讚 讛讙专住讗. 讜讝讛 砖讗诪专 砖讈指专执讬 砖讉址拽旨执讬讱职 讜职注址讬执讬诇 诇址讞职诪指讗 讛讙专住讛, 讜职注址讚 讗址专职讘旨职注执讬谉 砖讈职谞执讬谉, 诪执讬讻职诇指讗 砖讛讜讗 诇讬诪讜讚 讛讙专住讗 诪址注植诇执讬, 诪讻讗谉 讜讗讬诇讱 讻讬讜谉 砖谞注砖讛 讘侄旨谉 讗址专职讘指旨注执讬诐 诇址讘执旨讬谞指讛 (讗讘讜转 讛, 讻讗) 砖谞讞拽拽 注诇 诇讜讞 诇讘讜 讛讙专住讛 讜诇讗 讬砖讻讞谞讛 讗讝 讬专讘讛 注转讜转讬讜 讘诇讬诪讜讚 讛住讘专讛 讜讛注讬讜谉, 讜讛讬讬谞讜 诪砖转讬 讛讜讗 诇讬诪讜讚 讛住讘专讛 诪址注植诇执讬, 讙诐 专诪讝 诇驻讬 讚专讻讜 砖讈指专执讬 砖讉址拽旨执讬讱职 [430] 讙讬诪讟专讬讗 转"诇 讛诐 讞诪砖讛 砖诪讜转 讗诇讛讬诐 砖讛诐 讛讙讬诪讟专讬讗 [讻诇讜诪专 讛壮 驻注诪讬诐 '讗诇讛讬诐' [86] = 430], 讜职注址讬执讬诇 诇址讞职诪指讗 诇讞诐 讻祝 讛讜讗 住讜讚 讙' 讛讜讬讜"转 [26脳3=78] 砖讛诐 诪住驻专 '诇侄讞侄诐' [78] 讛谞诪砖讻讬诐 诪谉 讻转专 诇诪转拽 讛讙讘讜专讜转, 讜讻祝 专诪讝 诇讻转专 讘住讜讚 讻执旨讬 诪值讗执转职旨讱指 讛执讬讗 诪职谞讜旨讞指转指诐 砖爪专讬讱 诇讻讜讬谉 诪讗转 讻转专 诪谞讜讞转诐 讘诪谞讞转 砖讘转 讻谞讜讚注.



诪值讛指讻指讗 诇职拽址专职讞执讬谞指讗指讛 讻旨址诪旨指讛 讛植讜指讛?. 讛谞讛 讘讜讚讗讬 诇讗 讛讬讜 注讜砖讬诐 讜讬讻讜讞 讘讚讘专讬诐 砖诇 谞注专讬诐 砖讗讬谉 讘讛诐 诪诪砖, 讚讗诐 讛讬讛 讛爪讚讜拽讬 讻住讬诇 诇讚讘专 讚讘专讬 砖讻诇讜转 诇讗 讛讬讛 专讘讬 讬讛讜砖注 讘谉 拽专讞讛 谞讟驻诇 诇讛砖讬讘 注诇 讚讘专讬讜, 讚讻转讬讘 (诪砖诇讬 讻讜, 讚) 讗址诇 转址旨注址谉 讻职旨住执讬诇! 讗讱 谞专讗讛 讜讚讗讬 砖讛讬讛 讛讜讬讻讜讞 讘专诪讝. 讜谞专讗讛 诇讬 讘住"讚 诪讛 砖讗诪专 诪值讛指讻指讗 诇职拽址专职讞执讬谞指讗指讛 砖拽讜专讗 讗转 讬注拽讘 讗讘讬谞讜 注"讛 讘砖诐 '拽侄专址讞' 讻讬 讛讬讛 讗讬砖 讞诇拽, 讜专讘讬 讬讛讜砖注 讘谉 拽专讞讛 拽讜专讗 诇注砖讜 '住指专执讬住' 砖注转讬讚 诇讛住转专住, 砖讬讜拽讞 诪诪谞讜 讗讜转 讜讗"讜 讜讬砖讗专 '注指砖讈' 讜讗讝 讬转拽讬讬诐 讘讜 (讬砖注讬讛讜 谞, 讟) 注指砖讈 讬止讗讻职诇值诐 讜讬转讗讘讚 诇讙诪专讬, 讜讛诪讬谉 砖讗诇 诪讻讗谉 注讚 讝诪谉 诪诪砖诇转讜 砖诇 拽址专职讞执讬谞指讗指讛 砖讛讜讗 讬注拽讘 讻旨址诪旨指讛 砖讈指谞执讬诐 讛植讜指讛? 讜讗诪专 诇讜 讻诪讜 砖讬砖 诪讻讗谉 注讚 诪驻诇转讜 砖诇 讙讜止讝执讬谞指讗指讛 讛讜讗 注砖讜 讛住专讬住 砖注转讬讚 诇讛住转专住 讘讗讜转 讜讗"讜, 讚讛讗 讘讛讗 转诇讬讗 讻砖注砖讜 谞讜驻诇 讬拽讜诐 讬注拽讘. 讜讞讝专 讛爪讚讜拽讬 讜讗诪专 讘旨址专职讞指讗 拽址专职讞指讗 讘旨职讗址专职讘旨址注, 驻讬专讜砖 诇讬砖专讗诇 拽讜专讗 讗讜转诐 讘砖诐 注址讝 讻讬 讗诪专讜 专讘讜转讬谞讜 讝"诇 (讘讬爪讛 讻讛:) 砖讛诐 注讝讬谉 砖讘讗讜诪讜转, 讜讗诪专 砖讛诐 拽专讞讛 讘讗专讘注 砖谞注砖讜 拽专讞讛 讘讗专讘注 讻谞驻讜转 讛注讜诇诐 砖谞转驻讝专讜 砖诐, 讜讻诇 诪拽讜诐 砖讛诐 讞讜谞讬诐 讛诐 讻诪讜 拽专讞讛 砖讛诐 诪讜讘讚诇讬诐 诪谉 讛讗讜诪讜转 讘讻诇 讚讘专, 讻诪讜 砖谞讗诪专 (讘诪讚讘专 讻讙, 讟) 讛侄谉 注指诐 诇职讘指讚指讚 讬执砖职讈讻止旨谉 讜旨讘址讙旨讜止讬执诐 诇止讗 讬执转职讞址砖指旨讈讘, 讜谞诪爪讗 砖讛诐 诪讜讘讚诇讬诐 讻诪讜 拽专讞讛 砖注讜砖讬诐 诇讘讙讚 砖讛讬讗 诪住讜讬诪转 讜谞讬讻专转 讘讛讘讚诇转讛 诪砖讗专 讛讘讙讚, 讜专爪讜谞讜 诇讜诪专 讻讬讜谉 砖谞转驻讝专讜 讘讗专讘注 专讜讞讜转 讛注讜诇诐 拽砖讛 拽讬讘讜爪诐 讜专讞讜拽 讛讜讗 诪谉 讛讚注转! 讜讛砖讬讘 诇讜 注址拽旨执讬专指讗 砖讈职诇执讬驻指讗 讘旨执转职诪址谞职讬指讗, 驻讬专讜砖 注转讬讚 讛拽讘"讛 诇注拽讜专 讗讜转诐 诪讗专爪讜转 讛讙讜讬讬诐 讜诇砖诇讜祝 诪讘讬谉 讛讗讜诪讜转 讘旨执转职诪址谞职讬指讗, 专爪讜谞讜 诇讜诪专 讘讝讻讜转 转讜专讛 砖讘注诇 驻讛 砖讬砖 讘讛 砖诪讜谞讛 讚专讙讬谉, 砖讛诐 讻砖专 讜驻住讜诇 讟诪讗 讜讟讛讜专 讗住讜专 讜诪讜转专 讞讬讬讘 讜讝讻讗讬. 讗讜 讬讜讘谉 讗讜诪专讜 '讘旨执转职诪址谞职讬指讗' 专诪讝 诇讞讬讘讜专 讜讬讞讜讚 砖诐 讛讜讬"讛 讜砖诐 讗讚谞讬 砖讛诐 砖诪讜谞讛 讗讜转讬讜转. 讗讜 讬讜讘谉 讘讝讻讜转 讛诪讬诇讛 砖讛讬讗 讘砖诪讜谞转 讬诪讬诐, 讻诪讜 砖谞讗诪专 (转讛诇讬诐 讬讘, 讗) 诇址诪职谞址爪值旨讞址 注址诇 讛址砖职旨讈诪执讬谞执讬转, 砖讛讙讗讜诇讛 转讛讬讛 讘讝讻讜转 讛诪讬诇讛, 讜讛拽讛讛 砖讬谞讬讜 讘讝讛 砖讛讜讗 住专讬住 讜诇讗 砖讬讬讱 讘讜 诪讬诇讛. 讗讜 讬讜讘谉 讗讜诪专讜 '讘旨址专职讞指讗' 讗诇讜 讬砖专讗诇, 谞注砖讜 拽专讞讛 讘讗专讘注 砖谞住转诇拽讛 诪讛诐 讘讙诇讜转 讛讗专转 讗专讘注讛 讘讙讚讬诐 诪谉 讛砖诪讜谞讛 讘讙讚讬诐 砖诇 讻讛谉 讙讚讜诇, 讻诪讜 砖讻转讘 讛专讘 讛拽讚讜砖 诪讛专砖"诐 讝"诇 讘住讜讚 讛讻转讜讘 (讬砖注讬讛讜 讙, 讗) 讜旨讘职驻执砖职讈注值讬讻侄诐 砖只讈诇职旨讞指讛 '讗执诪职旨讻侄诐' 砖讛讜讗 专讗砖讬 转讬讘讜转 砖诇 讚' 讘讙讚讬诐 [讻转讜谞转 讜讗讘谞讟 讜诪讙讘注讜转 讜诪讻谞住讬诐], 讜谞砖讗专 讗爪诇诐 注转讛 讛讗专讛 砖诇 讛讞爪讬 讚讜拽讗 诇诪注诇讛 讘诪拽讚砖 砖诇 诪注诇讛, 讜讛砖讬讘 诇讜 注讬拽专讗 砖讈职诇执讬驻指讗 讘旨执转职诪址谞职讬指讗, 专爪讜谞讜 诇讜诪专 砖讬注拽讜专 讛拽讘"讛 讗转 注讻讜"诐 讜讬砖诇讜祝 讬砖专讗诇 诪转讜讻诐, 讗讝 讬砖专讗诇 砖诇诪讬诐 讘转诪谞讬讗 砖转讞讝讜专 讛注讟专讛 诇讬讜砖谞讛.



讗指诪址专 诇值讬讛旨: 讙旨讜止讝指讗 讙旨讜止讝指讗, 转旨职诇指转 讗指诪址专职转旨职 诇执讬, 转旨职诇指转 讗址诪职专值讬 诇指讱职: 讛址讚职专址转 驻旨指谞执讬诐, 讝指拽指谉. 砖讉执诪职讞址转 诇值讘, 讗执砖旨讈指讛. 讛谞讛 讗诐 谞讚拽讚拽 讘讚讘专讬 讛诪讬谉 讗祝 注诇 驻讬 砖讛讜讗 驻专讟 砖诇砖讛 讚讘专讬诐 诇讗 讛讬讛 讘讚讘专讬讜 讞住专讜谉 讗诇讗 讗讞转, 砖讛讬讛 讬讞祝 诪驻谞讬 砖讛讬讛 讗讜转讜 讬讜诐 讟' 讘讗讘 讗讘诇 讘讗诪转 讞住专讜谉 专讻讬讘讛 讛讜讗 讞住专讜谉 诪注诇讛 讜讗讬谉 讝讛 讞住专讜谉 诪诪砖, 诪讛 砖讗讬谉 讻谉 砖诇砖讛 砖讗诪专 专讘讬 讬讛讜砖注 讘谉 拽专讞讛 讛诐 砖诇砖讛 讞住专讜谞讜转 讙诪讜专讬诐 诪诪砖, 讜讙诐 讛诐 讘讗讬诐 讻讜诇诐 讘讬讞讚 讘讘转 讗讞转, 讜诇讗 注讜讚 讗诇讗 砖讛诐 拽讘讜注讬诐 讘讜 诇注讜诇诐 讜诇讬转 诇讛讜 转拽谞讛, 诪讛 砖讗讬谉 讻谉 讞住专讜谉 讛诪谞注诇 讝讛 诇驻讬 砖注讛 诪驻谞讬 砖讛讬讛 讗讜转讜 讬讜诐 讟' 讘讗讘 讜讛讜讗 诇讜讘砖 讗讞专 讻讱, 讜讗驻讬诇讜 讗讜转讜 讬讜诐 讬讻讜诇 诇诇讘砖讜 讗诐 讛讜诇讱 讘讬谉 讛讙讜讬讬诐. 讜诇讻谉 讗诪专 诇讜 专讘讬 讬讛讜砖注 讘谉 拽专讞讛 转旨职诇指转 讗指诪址专职转旨职 诇执讬, 注诇 讚注转讱 讛诐 砖诇砖讛 讞住专讜谞讜转 讗讱 讗转讛 转诇转 砖诪注转 砖诪注 讻诇讜诪专 '讛讘谉' 专爪讜谞讜 诇讜诪专 转讘讬谉 讘讛诐 讗讬讱 讛诐 砖诇砖讛 讞住专讜谞讜转 讙诪讜专讬诐 讜讗讬讱 讛诐 拽讘讜注讬诐 讘讱 诇注讜诇诐 讜讛诐 讛址讚职专址转 驻旨指谞执讬诐 讜讻讜', 讘旨指专讜旨讱职 讛址诪旨指拽讜止诐 砖讈侄诪旨职谞指注讜止 诪执讻旨只诇旨指诐, '砖讈侄诪旨职谞指注讜止' 讚讬讬拽讗 讚讗讬谉 诇讜 转拽谞讛 诇讛讞讝讬专诐 诇讜, '诪执讻旨只诇旨指诐' 讚讬讬拽讗 讚讻讜诇诐 讗讬转谞讛讜 讘讬讛 讘讘转 讗讞转, 讜讝讛 讘砖诪注讜 砖诇砖讛 讗诇讛 砖驻专讟 砖讛诐 砖诇砖讛 讞住专讜谞讜转 诪诪砖, 讜讛讜讗 诇讗 讗诪专 诇讜 砖诇砖讛 讞住专讜谞讜转 诪诪砖 讞专讛 诇讜, 讜讗诪专 拽址专职讞指讗 诪址爪旨讜旨讬指讬谞指讗 砖讛讟讞转 注诇讬 讚讘专讬诐 讬讜转专 诪诪讛 砖讗诪专转讬 诇讱 讻讚讬 诇专讬讘 注诪讬, 讜讛砖讬讘 诇讜 注址拽旨执讬专指讗 砖讈职诇执讬驻指讗 砖讛讜讗 注拽讜专 诪讘谞讬诐 讜讗砖讛 讜砖诇讜祝 诪谉 讛讝拽谉 砖讗讬 讗驻砖专 诇讛砖讬讙 讗转 讗诇讜 诇注讜诇诐, 转讜讻讞讛 讛讬砖 讘驻讬讱 讚讘专 诇讛讜讻讞谞讬 讚讗谞讬 讘讗诪转 讜爪讚拽 讚讘专转讬 讜诇讗 讛讟讞转讬 讚讘专讬诐 讬讜转专 诪谉 讛专讗讜讬, 讜讛讗 讚讗诪专 诇讜 讙旨讜止讝指讗 讙旨讜止讝指讗 讘讻驻诇讬诐 专爪讜谞讜 诇讜诪专 砖讛讜讗 住专讬住, 砖讗讬谞讜 注讜砖讛 驻讬专讜转 讛谉 讘专讜讞谞讬讜转, 讛谉 讘讙砖诪讬讜转 诪讻诇 讜讻诇.



讛址讚职专址转 驻旨指谞执讬诐, 讝指拽指谉. 砖讉执诪职讞址转 诇值讘, 讗执砖旨讈指讛. (转讛诇讬诐 拽讻讝, 讙) "谞址讞植诇址转 讛', 讘旨指谞执讬诐". 谞专讗讛 诇讬 讘住"讚 砖诇砖讛 讗诇讛 专讗砖讬 转讬讘讜转 '讛址砖值旨讈谉' 讛讚专转 砖诪讞转 谞讞诇转, 讜讝讛讜 砖谞讗诪专 (砖讬专 讛砖讬专讬诐 讝, 讛) 爪址讜指旨讗专值讱职 讻职旨诪执讙职讚址旨诇 讛址砖值旨讈谉, 讜讗诇讜 转诇讜讬讬诐 讝讛 讘讝讛 讻讬 讘讝拽谉 诪讗讬专 砖诐 '砖讚讬' 讜讛谞讝讛专 讘讝拽谉 诪讗讬专 诇讜 砖诐 '砖讚讬', 讜讬讚讜注 讻讬 砖诐 砖讚讬 诪诇讜讗讜 '转拽' [500] 讜讘讝讛 诪讗讬专 讘'转拽' 讗讘专讬诐 砖诇 讗讬砖 讜讗砖转讜, 讻讬 讚讘讗讬砖 讬砖 专诪"讞 讜讘讗砖讛 专谞"讘 [248+242=500], 讜讻讬讜谉 砖讛讗讬专 讘讛诐 砖诐 '砖讚讬' 讝讜讻讛 诇讘谞讬诐.



诪执驻旨职谞值讬 诪址讛 诇旨止讗 讛执拽职讘旨址诇职谞讜旨 驻旨指谞侄讬讱指 讘旨指专侄讙侄诇, 讻旨职讚侄专侄讱职 砖讈侄讛执拽职讘旨执讬诇讜旨 讗植讘讜止转址讬 诇址讗植讘讜止转侄讬讱指?. 谞专讗讛 诇讬 讘住"讚 讗祝 注诇 讙讘 砖讚讘专 讻谉 讘讚专讱 注谞讜讛, 注诐 讻诇 讝讛 诇讗 讛讜爪讬讗 讚讘专讬诐 讗诇讜 诇讘讟诇讛 讗诇讗 讚讘专 谞讻讜谞讛, 讚讬讚讜注 讻诪讜 砖讬砖 讗讚诐 砖讬砖 诇讜 注讬谉 讛专注 讘专 诪讬谞谉, 砖拽讜讜讬诐 砖诇 注谞讬讜 诪讟诇讬诐 讗专住 讘讗讜转讜 讚讘专 砖讬住转讻诇 讘讜, 讻诪讜 讻谉 谞诪讬 讬砖 讗讚诐 讟讜讘 砖讬砖 诇讜 注讬谉 讟讜讘讛 讗砖专 拽讜讜讬诐 砖诇 注讬谞讬诐 砖诇讜 诪讟讬诇讬谉 讘专讻讛 讜讟讜讘讛 讘讗讜转讜 讚讘专 砖诪住转讻诇 讘讜. 讜讘讝讛 驻专砖转讬 讘住"讚 诪讛 砖讗诪专 讘讜注讝 诇专讜转 (专讜转 讘, 讟) 注值讬谞址讬执讱职 讘址旨砖指旨讉讚侄讛 讗植砖侄讈专 讬执拽职爪止专讜旨谉, 砖专讜爪讛 砖转住转讻诇 讘砖讚讛 讻讚讬 砖转讟讬诇 讘讛 讘专讻讛, 讜注诇 注讬谞讬诐 讗诇讜 谞讗诪专 (砖讬专 讛砖讬专讬诐 讝, 讛) 注值讬谞址讬执讱职 讘职旨专值讻讜止转 讘职旨讞侄砖职讈讘旨讜止谉, 专爪讜谞讜 诇讜诪专 讛住转讻诇讜转 注讬谞讬讱 注讜砖讛 讘专讻讛 讗驻讬诇讜 讘讚讘专 砖谞诪讚讚 讜谞诪谞讛 砖谞讜讚注 讞砖讘讜谞讜 讻诪讛, 讜诇讻谉 讗诪专 诇讜 诪讚讜注 诇旨止讗 讛执拽职讘旨址诇职谞讜旨 驻旨指谞侄讬讱指, 专爪讜谞讜 诇讜诪专 诇诪讛 诇讗 讘讗转 讗爪诇讬 讻讚讬 砖讗拽讘讬诇 驻谞讬讱 砖讗住转讻诇 讘驻谞讬讱 讜讗诪砖讬讱 诇讱 讘专讻讛 讜讟讜讘讛 讘讛住转讻诇讬 讘讱?! 讜讙诐 注讜讚 专讜爪讛 诇讜诪专 砖讗谞讬 讗专讜讬讞 讟讜讘 诪谉 讛住转讻诇讜转 驻谞讬讱.



诪值砖讉执讬诐 砖讈指诇讜止诐 讘旨址讘旨址讬执转 讘旨指讟值诇. 讗祝 注诇 讙讘 讚讗讬谉 住讬讘讛 讝讜 砖讬讬讻讛 诇讗砖专 诇讗 讘讗 诇讛拽讘讬诇 驻谞讬讜, 谞专讗讛 诇讬 讘住"讚 讚讛讜爪专讱 诇讙诇讜转 诇讜 讚讘专 讝讛 砖诇讗 讬讞砖讜讘 讻诇 讝讜 讛讞诇讬砖讜转 讗砖专 讛讙讬讚 诇讜 讛诪讛 诪住讬讘转 专讜讘 转砖诪讬砖 砖讛讜讗 诪讻讞讬砖 讛讗讚诐, 讜诇讻讱 讗诪专 诇讜 讻讘专 讘讟诇 讜讗讬谉 诇讜 砖讜诐 转砖诪讬砖 注转讛, 讗讱 讞诇讬砖讜转 讝讜 讛讬讗 诪讞诪转 专讜讘 讬诪讬诐 砖诇 讝拽谞讛 诪诪砖.



转旨址诇职诪执讬讚值讬 讞植讻指诪执讬诐, 讻旨指诇 讝职诪址谉 砖讈侄诪旨址讝职拽执讬谞执讬谉, 讞指讻职诪指讛 谞执转旨讜止住侄驻侄转 讘旨指讛侄诐. 谞专讗讛 诇讬 谞拽讬讟 讻旨指诇, 诇讜诪专 讘讬谉 讝拽谞讛 砖讛讬讗 诪专讜讘 讬诪讬诐, 讘讬谉 讛讜讗 诪讞诪转 专讜讘 注诪诇 讜讟讜专讞 讜讬讙讬注讛 专讘讛 讗讜 爪注专 讜爪专讜转.



"讜职转指驻值专 讛指讗植讘执讬旨讜止谞指讛", 讝讜止 讞侄诪职讚旨指讛. 驻讬专讜砖 转讗讜转 讛转砖诪讬砖 砖讛讬讗 拽砖讜专讛 讘讗讜转讜 讗讘专, 讜讛讜讗 讛谞拽专讗 讗植讘执讬旨讜止谞指讛 讚讛讬讬谞讜 '讗讘 讬讜谞讛' 讻讬 讗砖讛 讻砖专讛 谞拽专讗转 '讬讜止谞指讛' 诪讛 讬讜谞讛 讗讬谞讛 诪讝讚讜讜讙转 讞讜抓 诪讘谉 讝讜讙讛 讻讱 讗砖讛 讻砖专讛, 讜诇讻谉 讬砖专讗诇 谞拽专讗讜 讘砖诐 讬讜谞讛 讻谞讜讚注. 讜讝讛 讗讘专 讛转砖诪讬砖 讛讜讗 讗讘 诇讬讜谞讛 讝讜 讛讗砖讛 讛诪讬讜讞讚转 砖讻诇 转砖诪讬砖讜 讘讛 讚讜拽讗, 讜讻讞 讛转讗讜讛 注爪讜专 讘讗讜转讜 讗讘专, 诇讻讱 注诇 讘讬讟讜诇 讛转讗讜讛 拽讗诪专 讜职转指驻值专 讛指讗植讘执讬旨讜止谞指讛. 讜讗讜诪专讜 讗执砖旨讈指讛 讞值诪侄转 诪指诇值讗 爪讜止讗指讛, 讜旨驻执讬讛指 诪指诇值讗 讚指诐, 驻讬专讜砖 讚专讻讜 砖诇 讗讚诐 诇讛讬讜转 谞诪讗住 诪谉 砖讻讘转 讝专注 讜诪讚诐 谞讚讛, 讜讛谞讛 讛讜讗 专讜讗讛 讗讜转讜 诪拽讜诐 诪诇讗 砖讻讘转 讝专注, 讙诐 诪诪谞讜 转讜爪讗讜转 讚诐 讛谞讚讛, 讜注诐 讻诇 讝讛 专抓 诇转砖诪讬砖 讻讬 讙讝专转 诪诇讱 讛讬讗 讝讗转 讻讚讬 砖讬讛讬讛 驻专讬讛 讜专讘讬讛 讘注讜诇诐.





讘谞讬讛讜

砖讈指专执讬 砖讉址拽旨执讬讱职 讜职注址讬执讬诇 诇址讞职诪指讗. 注址讚 讗址专职讘旨职注执讬谉 砖讈职谞执讬谉, 诪执讬讻职诇指讗 诪址注植诇执讬. 诪执讻旨指讗谉 讜指讗值讬诇指讱职 诪执砖讈职转旨值讬 诪址注植诇执讬. 谞专讗讛 讛讗讬 诇址讞职诪指讗 讚谞拽讬讟 讛讻讗 讗讬谉 讛讻讜谞讛 注诇 驻转 讚讜拽讗, 讗诇讗 诇讞诐 讻讜诇诇 讻诇 讗讻讬诇讛 砖住讜注讚 讛讗讚诐 讜讗讜讻诇, 讻诪讜 '诪址讚旨讜旨注址 诇止讗 讘指讗 讘侄谉 讬执砖址讈讬 讗侄诇 讛址诇指旨讞侄诐' (砖诪讜讗诇 讗' 讻, 讻讝) 讜讻谉 '讘值旨诇职砖址讈讗爪址旨专 诪址诇职讻指旨讗 注植讘址讚 诇职讞侄诐 专址讘' (讚谞讬讗诇 讛, 讗) 讜讛讟注诐 讻讬 诇诪讗讻诇 爪专讬讱 讻讞 讞讝拽 讘讗爪讟讜诪讻讗 诇讟讞讜谉 讗讜转讜 讜诇讘砖诇讜, 讜讗讞专 诪' 砖谞讛 讬讛讬讛 诇讜 讞讜诇砖讛 讘讗爪讟讜诪讻讗, 诇讻谉 讟讜讘 诇诪注讟 讘诪讗讻诇 讻讚讬 砖诇讗 诇讛讟专讬讞 讘讗爪讟讜诪讻讗 讘讬讜转专, 讗讱 砖转讬讛 讗讬谉 爪专讬讱 诇讛 讟讞讬谞讛, 讜讙诐 讛讘讬砖讜诇 砖诇讛 讛讜讗 诪注讟. 讜专诪讝 诇讚讘专 诇侄讞侄诐 '讞诇 诪' 专讜爪讛 诇讜诪专 讞诇 讗爪诇 讛讗讚诐 诪' 砖谞讛. 讗讜 '讞诇' 诇砖讜谉 诪转讬拽讜转 讻诪讜 砖谞讗诪专 专讝"诇 讘诪讚专砖 专讘讗 (砖诪讜转 专讘讗 诪讙, 讙) 注诇 驻住讜拽 '讜址讬职讞址诇 诪砖侄讈讛' 砖讛诪转讬拽 讛诪专讬专讜转, 讻讬 讘诇砖讜谉 注专讘讬 讛讜讗 '讞讬诇讜' 讜讻谉 讛诇讞诐 诪转讜拽 诇讙讜祝 讛讗讚诐 诪' 砖谞讛.


诪值讛指讻指讗 诇职拽址专职讞执讬谞指讗指讛 讻旨址诪旨指讛 讛植讜指讛. 诇驻讬 驻砖讜讟谉 砖诇 讚讘专讬诐 讛诐 拽谞讟讜专 转驻诇 讜砖讬讞转 转谞讜拽讜转 讛讜讗.
讜谞专讗讛 诇讬 讘住"讚 讛讻讜谞讛, 讚讬讚讜注 讚专讘讬 讬讛讜砖注 讘谉 拽专讞讗 讛讜讗 讛讬讛 讘谞讜 砖诇 专讘讬 注拽讬讘讗 砖拽专讗讜 讘谉 注讝讗讬 讘砖诐 拽专讞, 讻诪讜 砖谞讗诪专 讘讙诪专讗 (讘讻讜专讜转 谞讞.) 砖讗诪专 讘谉 注讝讗讬 '讻诇 讞讻诪讬 讬砖专讗诇 诇驻谞讬 讻拽诇讬驻转 讛砖讜诐 讞讜抓 诪谉 讛拽专讞 讛讝讛' 讜驻讬专砖 专讘讬谞讜 讛讗专"讬 讝"诇 讚讗讬谉 讻讜谞转讜 诇讛讝讻讬专讜 讘砖诐 拽专讞 诇讙谞讗讬, 讗诇讗 诪注诇讛 讛讜讗 讝讛 砖讛讬讛 诪砖专砖 拽讬谉 砖讛讜讗 注讟专讛 讚讙讘讜专讛, 讜注诇 讬讚讬 讞住讬讚讜转讜 讙诇讞 讻诇 讻讜讞讜转 讛讚讬谞讬诐 讛专诪讜讝讬诐 讘砖注专讜转, 讜诇讻谉 讛讬讛 拽专讞, 讜注诇 讞砖讬讘讜转 讝讜 拽专讗讜 讘砖诐 拽专讞 讜讻谞讝讻专 讘砖注专 讛讙诇讙讜诇讬诐 (讚祝 诇讝:) 注讬讬谉 砖诐.
讜讻讗谉 讗诪专 诇讜 讛诪讬谉: 诪值讛指讻指讗 诇职拽址专职讞执讬谞指讗指讛 讻旨址诪旨指讛 讛植讜指讛? 专讜爪讛 诇讜诪专 讻旨址诪旨指讛 诪注诇讜转 讜讞砖讬讘讜转 诪值讛指讻指讗 讻诇讜诪专 诪诪讱 '诇职拽址专职讞执讬谞指讗指讛' 诇讗讘讬讱 讛拽专讞? 讜讛砖讬讘 诇讜: 讛驻专砖 讙讚讜诇 讬砖 诇讗讘讬 注诇讬 讻诪讜 讛驻专砖 讜讬转专讜谉 砖讬砖 诪谞讬 注讚 注爪诪讱 讗转讛 讛住专讬住, 讻讬 讗谞讬 讞讻诐 讜讗转讛 讞诪讜专 讞诪讜专转讬讬诐. 讜讛诪讬谉 讞专讛 讗驻讜 讘讚讘专讬诐 讗诇讜 砖讗诪专 诇讜 砖讛讜讗 讬砖 诇讜 讬转专讜谉 讜讞砖讬讘讜转 注诇讬讜, 讜诇讻谉 讝诇讝诇 讘讜 讜讗诪专 诇讜: 讗转讛 讘旨址专职讞指讗 拽址专职讞指讗 砖砖讜讛 讗址专职讘旨址注 讝讜讝讬 讗讬谉 诇讱 砖讜诐 诪注诇讛 讜讞砖讬讘讜转 讻诇诇. 讜讛砖讬讘 诇讜 专讘讬 讬讛讜砖注 讘谉 拽专讞讗: 注址拽旨执讬专指讗 砖讈职诇执讬驻指讗 讘旨执转职诪址谞职讬指讗, 专讜爪讛 诇讜诪专 讗转讛 讗讬谉 诇讱 砖讜诐 讞砖讬讘讜转 讜诪注诇讛 诪讗讞专 砖讗转讛 住专讬住 讜讗讬 讗驻砖专 诇讛讞讝讬专 诇讱 诪讛 砖诇拽讞讜, 讜讝讛讜 注址拽旨执讬专指讗 砖讈职诇执讬驻指讗 砖讗转讛 注拽讜专 讜谞砖诇祝 诪谉 讛诪讬诇讛 讚谞讬转谞讛 讘旨执转职诪址谞职讬指讗.


"讻旨执讬 讛讜旨讗 讗指诪址专 讜址讬旨侄讛执讬" 讝讜止 讗执砖旨讈指讛. "讛讜旨讗 爪执讜旨指讛 讜址讬旨址注植诪止讚" 讗值诇旨讜旨 讛址讘旨指谞执讬诐. 谞专讗讛 诇讬 讘住"讚, 诪讗讞专 讚讗专讝"诇 (谞讚讛 诇讗.) '讗砖讛 诪讝专注转 转讞诇讛 讬讜诇讚转 讝讻专, 讗讬砖 诪讝专讬注 转讞诇讛 讬讜诇讚转 谞拽讘讛' 讗诐 讻谉 讬讝讚诪谉 讗讬砖 砖转讗讜转讜 讙讚讜诇讛 诪爪讚 讛讟讘注, 讜转讬讻祝 讜诪讬讚 讬讝专讬注, 讜讛讗砖讛 诇讛讬驻讱 砖转讗讜转讛 诪讜注讟转 诪爪讚 讟讘注讛 讜转转讗讞专 诪诇讛讝专讬注, 讗诐 讻谉 讗砖讛 讝讜 诇讗 讗驻砖专 砖转诇讚 讝讻专讬诐 讗诇讗 谞拽讘讜转. 讜讻谉 讬讝讚诪谉 讛讗砖讛 诪诪讛专转 诇讛讝专讬注 诪讞诪转 讟讘注讛 讜讛讗讬砖 诪转讗讞专, 讜讗诐 讻谉 讗讬 讗驻砖专 砖转诇讚 讗诇讗 谞拽讘讜转 专拽 讝讻专讬诐, 讜讗诐 讻谉 讗讬讱 讬讘讜讗讜 讛讘谞讬诐 讻驻讬 专爪讜谉 讛砖讬"转?
注诇 讻谉 诪讛 注砖讛 讛拽讘"讛, 诪讬谞讛 诪诇讗讱 注诇 砖讬注讜专 讛转讗讜讛 讜诇讗 诪住专 讛转讗讜讛 砖诇 讛转砖诪讬砖 讘讟讘注 讛讗讚诐, 讗诇讗 讛谞讬讞 诪诇讗讱 驻专讟讬 诪诪讜谞讛 注诇讬讛, 砖讛讜讗 讬转谉 讗讜转讛 讻驻讬 讛砖讬注讜专 讛专讗讜讬 诇诇讬讚转 讝讻专 讘诇讬诇 讛注讬讘讜专, 砖诪专讘讛 讗讜转讛 讗爪诇 讛讗砖讛 讻讚讬 砖转拽讚讬诐, 讜诪诪注讟 讗讜转讛 讗爪诇 讛讗讬砖 讻讚讬 砖讬转讗讞专 讜讗讝 转诇讚 讝讻专, 讜讗诐 专爪讜谞讜 讬转讘专讱 砖转诇讚 谞拽讘讛 讬注砖讛 讛诪诇讗讱 诇讛讬驻讱.
讜讘讝讛 驻讬专砖转讬 讘住"讚 诪讗诪专 专讝"诇 (讘专讗砖讬转 专讘讛 驻讛, 讞) 讘驻住讜拽 '讜址讬执旨专职讗侄讛指 讬职讛讜旨讚指讛 讜址讬址旨讞职砖职讈讘侄讛指 诇职讝讜止谞指讛' (讘专讗砖讬转 诇讞, 讟讜), 讗诪专 专讘讬 讬讜讞谞谉 讘讬拽砖 诇注讘讜专 [诪讛诪拽讜诐 砖讛讬讬转讛 讘讜 转诪专 诇诪拽讜诐 讗讞专] 讜讝讬诪谉 诇讜 讛拽讘"讛 诪诇讗讱 砖讛讜讗 诪诪讜谞讛 注诇 讛转讗讜讛, 讗诪专 诇讜: 讬讛讜讚讛, 讛讬讻谉 讗转讛 讛讜诇讱? 诪讛讬讻谉 诪诇讻讬诐 注讜诪讚讬诐, 诪讬讚 '讜址讬值旨讟 讗值诇侄讬讛指 讗侄诇 讛址讚侄旨专侄讱职' 讘注诇 讻专讞讜 砖诇讗 讘讟讜讘转讜, 注讚 讻讗谉.
讜驻讬专砖转讬 讛注谞讬谉 砖专爪讛 讛拽讘"讛 砖转转注讘专 诪诪谞讜 讘讝讻专, 注诇 讻谉 讘讗 诪诇讗讱 讛诪诪讜谞讛 注诇 讛转讗讜讛 讜谞转谉 诇讜 讻讞 转讗讜讛 讘砖讬注讜专 讛诪讜讙讘诇 讘讗讚诐 砖讘讜注诇 讘注诇 讻专讞讜 砖诇讗 讘讟讜讘转讜, 讚讜讚讗讬 讬转讗讞专 讘讛讝专注转讜, 讜讗讝 讛讬讗 转讝专讬注 转讞讬诇讛 讜转诇讚 讝讻专. 讜讝讛讜 砖讗诪专 '讻旨执讬 讛讜旨讗 讗指诪址专 讜址讬旨侄讛执讬' 讝讜止 讗执砖旨讈指讛, 专讜爪讛 诇讜诪专 转讗讜讛 砖诇 诪砖讻讘 讗砖讛 诇讗 诪住专讛 诇讟讘注 讛讙讜祝 砖诇 讻诇 讗讞讚 讜讗讞讚 讗诇讗 讛讜讗 讗诪专 砖讬注讜专 砖诇讛 注诇 讬讚讬 诪诇讗讱 '讜址讬旨侄讛执讬' 讻讬 讗诪讬专转讜 讬转讘专讱 讛讬讗 转讛讬讛 诪诇讗讱, 砖讛诪诇讗讱 谞注砖讛 诪诪讗诪专讜 讬转讘专讱, 讻诪讜 砖谞讗诪专 '讛址砖止旨讈诇值讞址 讗执诪职专指转讜止 讗指专侄抓 注址讚 诪职讛值专指讛 讬指专讜旨抓 讚职旨讘指专讜止' (转讛诇讬诐 拽诪讝, 讟讜), 讜讻讬讜谉 砖诇讗 诪住专讛 诇讟讘注 讛讙讜祝, 诇讻谉 '爪执讜旨指讛 讜址讬旨址注植诪止讚' 讗值诇旨讜旨 讛址讘旨指谞执讬诐 讝讛 讬讜诇讬讚 讝讻专讬诐 讜讝讛 讬讜诇讬讚 谞拽讘讜转, 讜讝讛 讬讜诇讬讚 讻讱 讜讻讱 讝讻专讬诐 讜讝讛 讻讱 讜讻讱 谞拽讘讜转.


谞执砖讈职诪指转指谉 砖讈侄诇 爪址讚旨执讬拽执讬诐 讙旨职谞讜旨讝讜止转 转旨址讞址转 讻旨执住旨值讗 讛址讻旨指讘讜止讚 砖讈侄谞旨侄讗直诪址专: "讜职讛指讬职转指讛 谞侄驻侄砖讈 讗植讚止谞执讬 爪职专讜旨专指讛 讘旨执爪职专讜止专 讛址讞址讬旨执讬诐". 谞专讗讛 诇讬 讘住"讚, 讗诐 转爪专讜专 诪住驻专 谞侄驻侄砖讈 讘旨执爪职专讜止专 讗讞讚 讬讛讬讛 讛爪专讜专 讞诇, 讜讻谉 讗讜转讬讜转 讞讬讬诐 讬讜爪讗讬诐 讘诪讘讟讗 讙' 讗讜转讬讜转 讞讬诐, 讜讗诐 转爪专讜专 讗讜转诐 讘旨执爪职专讜止专 讗讞讚 讬讛讬讛 讛爪专讜专 谞讞 讜转讞讘专 砖谞讬 讛爪专讜专讜转 讘讬讞讚 讬讛讬讛 讗讜转讬讜转 谞讞诇转.
讜讘讝讛 讬讜讘谉 讘住"讚 '讞植讘指诇执讬诐 谞指驻职诇讜旨 诇执讬 讘址旨谞职旨注执诪执讬诐 讗址祝 谞址讞植诇指转 砖指讈驻职专指讛 注指诇指讬' (转讛诇讬诐 讟讝, 讜), 驻讬专讜砖, 讘址旨谞职旨注执诪执讬诐 讗讜专讜转 讛讘讬谞讛 砖谞拽专讗讜 谞讜注诐, 讗址祝 谞址讞植诇指转 谞"讞 转"诇, 砖指讈驻职专指讛 讛讗专转诐 注指诇指讬. 讜讬讚讜注 '谞讞' 专诪讝 诇讘讬谞讛 讻讬 讛讬讗 住讜讚 讗讝谉 [58] 讙讬诪讟专讬讗 谞讞 [58] 讜讬讚讜注 讻住讗 讛讻讘讜讚 讛讜讗 讘住讜讚 讛讘讬谞讛 砖谞拽专讗转 '讻旨执住旨值讗 讛址讻旨指讘讜止讚' 讜诇讻谉 讬诇讬祝 讛讙谞讜讝讜转 转旨址讞址转 讻旨执住旨值讗 讛址讻旨指讘讜止讚 诪讛讗讬 拽专讗 讚'谞侄驻侄砖讈 讗植讚止谞执讬 爪职专讜旨专指讛 讘旨执爪职专讜止专 讛址讞址讬旨执讬诐'.


"讘旨职讻指诇 注值转 讬执讛职讬讜旨 讘职讙指讚侄讬讱指 诇职讘指谞执讬诐", 讗值诇旨讜旨 爪执讬爪执讬转. 讜职砖讈侄诪侄谉 注址诇 专止讗砖讈职讱指 讗址诇 讬侄讞职住指专", 讗值诇旨讜旨 转旨职驻执诇旨执讬谉. 谞专讗讛 诇讬 讘住"讚, 讬讚讜注 爪讬爪讬转 讘讬爪讬专讛 转诇诪讜讚 转讜专讛 讜转驻讬诇讬谉 砖诇 讬讚 讘讘专讬讗讛 砖讛"住 [砖讛讜讗 住讜讚] 讘讬谞讛, 讜转驻讬诇讬谉 砖诇 专讗砖 讘讗爪讬诇讜转 住讜讚 讞讻诪讛. 讜讬讚讜注, 讛讝讻讬专讛 诇讜讘谉 讜讛砖讻讞讛 讞讜砖讱, 讜讘爪讬爪讬转 讻转讬讘 讜旨专职讗执讬转侄诐 讗止转讜止 讜旨讝职讻址专职转侄旨诐 讗侄转 讻指旨诇 诪执爪职讜鈥嵵棺� 讛殖' (讘诪讚讘专 讟讜, 诇讟) 讗讬谉 专讗讬讛 讗诇讗 讘讗讜专 砖讛讜讗 住讜讚 讛讝讻讬专讛, 讜讘爪讬爪讬转 转执旨讝职讻职旨专讜旨 讗侄转 讻指旨诇 诪执爪职讜鈥嵵棺� 讛殖' 讛专诪讜讝讬诐 讘转驻讬诇讬谉 砖诇 专讗砖 砖讛"住 讞讻诪讛, 讜讛讬讬谞讜 讘转驻讬诇讬谉 砖诇 专讗砖 讬砖 砖谞讬 砖讬"谉, 讜诪住驻专 砖谞讬 砖' 讛讜讗 转"专 [600] 讜讬砖 讘讗讞转 诪讛谉 讜讗"讜 讬转专, 讛专讬 转专"讜 [606] 讜讛诐 诪执爪职讜鈥嵵棺� 讛殖' 砖谞转谉 诇讬砖专讗诇 讬转专 注诇 讘谞讬 谞讞, 讻讬 讛诪爪讜转 讻讜诇谉 转专讬"讙 [613] 讛住专 诪讛诐 讝' 诪爪讜转 砖谞转谞讜 诇讘谞讬 谞讞 讙诐 讻谉 谞砖讗专 诇讬砖专讗诇 讬转专讜谉 讘转专"讜 诪爪讜转 砖专诪讜讝讬诐 讘砖谞讬 砖' 砖诇 转驻讬诇讬谉 砖诇 专讗砖. 讜讝讛讜 砖谞讗诪专 '讘旨职讻指诇 注值转 讬执讛职讬讜旨 讘职讙指讚侄讬讱指 诇职讘指谞执讬诐' 讗值诇旨讜旨 爪执讬爪执讬转 砖讘讜 转讛讬讛 诇讻诐 讛讝讻讬专讛 砖讛讬讗 诪爪讚 讛诇讜讘谉, 讗讱 讛讝讻讬专讛 爪专讬讱 砖转讛讬讛 诇讻诇 诪爪讜转 讛' 讛专诪讜讝讬诐 讘转驻讬诇讬谉 砖诇 专讗砖, 讜讝讛讜 '讜职砖讈侄诪侄谉 注址诇 专止讗砖讈职讱指 讗址诇 讬侄讞职住指专' 讗值诇旨讜旨 转旨职驻执诇旨执讬谉 砖讛讜讗 讘住讜讚 砖讈侄诪侄谉 '讞讻诪讛' 诇止讗 讬侄讞职住指专 砖爪专讬讱 讗转讛 诇讝讻讜专 讻诇 讛诪爪讜转 讛专诪讜讝讬诐 讘讜.
讜讘住讛"拽 讘侄旨谉 讬职讛讜止讬指讚指注 驻讬专砖转讬 讘住"讚, '讘旨职讻指诇 注值转 讬执讛职讬讜旨 讘职讙指讚侄讬讱指 诇职讘指谞执讬诐' 讗值诇旨讜旨 爪执讬爪执讬转 讜讻讜' 讛讬讬谞讜 讻讬 讛爪讬爪讬转 诪谞讬讞谉 讜诇讜讘砖谉 讘讻诇 讬讜诐 讗驻讬诇讜 讘砖讘转 讜讬讜诐 讟讜讘 讜讛转驻讬诇讬谉 谞诪讬 讗祝 注诇 驻讬 砖讗讬谉 诇讜讘砖谉 讘砖讘转 讜讬讜诐 讟讜讘, 讛谞讛 讛讜讗 注讜砖讛 讻讜谞讛 讘旨职谞执砖讈职诪址转 讻旨指诇 讞址讬 砖讬讻讜讬谉 讻旨指诇 讞址讬 [68] 注讜诇讛 诪住驻专 讗讛讬"讛 讛讜讬"讛 讗讛讬"讛 [68], 讜讻讜谞讛 讝讜 谞拽专讗转 转诪讜专转 讛转驻讬诇讬谉, 砖讛诪讻讜讬谉 讘讛 谞讞砖讘 诇讜 讻讗讬诇讜 讛谞讬讞 转驻讬诇讬谉, 讜诇讻谉 讻转讘讜 讛诪拽讜讘诇讬诐 讝"诇 讻诇 诪讬 砖讗讬谞讜 拽讜专讗 谞砖诪转 讻诇 讞讬 讘砖讘转 讻讗讬诇讜 诇讘砖 爪讬爪讬转 讘诇讗 转驻讬诇讬谉. 讜诇讝讛 讗讜诪专 '讜职砖讈侄诪侄谉' 讝讛 讛转驻讬诇讬谉 '注址诇 专止讗砖讈职讱指' 讻诇讜诪专 讘诪讞砖讘讛 砖讘专讗砖讱 砖讗转讛 诪讞砖讘 讘砖诪讜转 讛拽讜讚砖 讛谞讝讻专 砖讛诐 转诪讜专转 讛转驻讬诇讬谉, 诇止讗 讬侄讞职住指专 诪诪讱 转讬拽讜谉 讝讛 砖诇 讛转驻讬诇讬谉, 注讬讬谉 砖诐.
讜注转讛 讗讜住讬祝 讻讗谉 讘专诪讝 讝讛 砖讗诪专 '注址诇 专止讗砖讈职讱指' 专诪讝 讘讝讛 注诇 讛砖讘转. 讻讬 讗讜转讬讜转 讛住诪讜讻讬诐 诇讗讜转讬讜转 专讗砖 砖讗讞专讬讜 讛诐 讗讜转讬讜转 砖讘转, 讜讝讛讜 砖谞讗诪专 '注址诇 专止讗砖讈职讱指', 注诇 专讜爪讛 诇讜诪专 住诪讜讱 讻诪讜 '讜职注指诇指讬讜 诪址讟值旨讛 诪职谞址砖侄旨讈讛'. (讘诪讚讘专 讘, 讻).





讞讬讚讜砖讬 讞转"住

讘讟诇 诇讬' 讞诪讚讬' 讚专讘. 驻讬' 讜讛讬' 爪专讬讱 诇讛转拽砖讜转 讘讻讞 诇拽讬讬诐 诪爪讜转 注讜谞讛 讜注诇 讚讗 讗讬谞讙讬讚 讚讗讬讛讜 讗诪专 讛诪拽砖讛 注爪诪讜 诇讚注转 讜讻讜' 讗讘诇 讞诇讬诇讛 诇讗 谞爪讟注专 注诇 讘讬讟讜诇 转讗讜转 讛注讛"讝:


讗诇祝 转讜讚讜转 诇讗诇. 讗砖专 注讝专谞讜 讘驻专拽 砖讜讗诇. 专讜谞讬 专讜谞讬 讛砖讬讟讛 转注诇讜讝 讜转专讜谉. 讘讞讬' 驻专拽 讗讞专讜谉:








驻转讞 注讬谞讬诐

诪驻谞讬 诪讛 诇讗 讛拽讘诇谞讜 驻谞讬讱 讘专讙诇 讜讻讜' 注讬讬谉 诪"砖 讛专讘 讬砖专砖 讬注拽讘 讘讝讛 讜诪"砖 讗谞讬 讘注谞讬讬 注诇 讚讘专讬讜 砖诇 讙讚讜诇 讘拽讜谞讟专讬住 砖诪讞转 讛专讙诇 专讜转 讚祝 谞"讗 注"讗 讘住"讚:


专讘 讻讛谞讗 讜讻讜' 谞讙讬讚 讜讗转谞讞 讗诪专 砖"诪 讘讟讬诇 讞诪讚讬讛 讚专讘. 诇讻讗讜专讛 讬砖 诇讚拽讚拽 讚专讘 讗讬砖 讛讗诇讛讬诐 拽讚讜砖 讗诪讗讬 讗转谞讞 讜讛专讘 注讬讜谉 讬注拽讘 驻讬专砖 砖讗讬谞讜 讬讻讜诇 诇拽讬讬诐 讜诇注专讘 讗诇 转谞讞 讬讚讱. 讜讗驻砖专 诇讛讜住讬祝 讘讬讗讜专 讻讬 诪爪讜讛 讝讜 诇拽讬讬诪讛 讻转拽谞讛 讘拽讚讜砖讛 注诇讬讜谞讛 诇讬讞讚 讛讚讜讚讬诐 诇诪注诇讛 讗讬谉 砖讬注讜专 诇讙讚讜诇转讛 讜讛讜讗 讘拽讚讜砖转讜 讛注爪讜诪讛 诇注砖讜转 讻讜谞讬"诐 讛讬讛 讘讜谞讛 讘砖诪讬诐 诪注诇讜转讬讜. 讜讻谉 诇讛专讞讬拽 讻诇 讛专讛讜专 讜讻讬讜爪讗 诪住讚专 拽讚讜砖讛 讛谉 讘注讜讚 讻讞讜 讘诪转谞讬讜 讗讬讻讜 讛砖转讗 讻讬 讛谉 诪讞住讜专 讻诪讛 诪爪讜转 讜注谞驻讬讛谉 谞讙讬讚 讜讗转谞讞 注诇 讘讬讟讜诇诐:


讗诪专 专讘 讻讛谞讗 诪讗讬 讚讻转讬讘 讻讬 讛讜讗 讗诪专 讜讬讛讬 讝讜 讗砖讛 讜讻讜' 讗驻砖专 诇讜诪专 讘诪讛 砖讘讬讗专 讛专讘 驻专砖转 讚专讻讬诐 砖讛讜专讗转 讜诪讘讞谉 讛讝讜讜讙 讗诐 讛讜讗 讛讙讜谉 讜专讗讜讬 讛谉 讛谉 讛讘谞讬诐 砖讗诐 讛讘谞讬诐 讛讙讜谞讬诐 讝专注 讘专讱 讛' 诪诪讬诇讗 谞讜讚注 砖讛讝讜讜讙 讛讬讛 讛讙讜谉 谞讗讛 讜讬讗讛 讜讗讬谉 讘讜 砖诪抓 驻住讜诇 讜讛讗专讬讱 讛专讘 讘讝讛 注诇讬 讘讗"专 讻诪讛 讻转讜讘讬诐 讜诪讗诪专讬 专讝"诇. 讜讝讛讜 砖专诪讝 讻讬 讛讜讗 讗诪专 讜讬讛讬 讝讜 讗砖讛 讻讬 诪讛' 讬爪讗 讛讚讘专 诇讝讜讜讙 讝讬讜讜讙讬诐 讘转 驻' 诇驻'. 讜诪讗谉 诪讜讻讞 讻讬 诪讗转 讛' 讛讬转讛 讝讗转 讜讛讝讜讜讙 诪转讜拽谉 讜诪拽讜讘诇 讚注讚讬讬谉 讗驻砖专 讚讝讜讜讙 讝讛 诇驻讬 诪注砖讬讜 讻讬 诪"砖 讘砖"住 诇讞诇拽 讘讬谉 讝讜讜讙 专讗砖讜谉 诇砖谞讬 专讘讬谞讜 讛讗专"讬 讝爪"诇 驻讬专砖讜 注诇 讛讙诇讙讜诇讬诐. 讜讝诪谞讬谉 讚诪砖讻讞转 讚注讜谞讜转讬讜 讛讬讜 诪讘讚讬诇讬诐 [砖诇讗] 诇拽讞转 讝讬讜讜讙讜 讻诪"砖 专讘讬谞讜 讛讗专"讬 讝爪"诇. 讜讗"讻 诪讬 讬讬诪专 讻讬 讛讜讗 讗诪专 讜讬讛讬 讝讜 讗砖讛 讜讛讬讗 讝讬讜讜讙讜 讜讛讜讗 诪讗转 讛' 诇讝"讗 讛讜讗 爪讬讜讛 讜讬注诪讜讚 讗诇讜 讛讘谞讬诐 讻讬 诪讛讘谞讬诐 谞讬讻专 讜讛讜讗 诪讜驻转 注诇 讛讝讜讜讙 讚讻讬讜谉 讚讛讘谞讬诐 谞讟注讬 谞注诪谞讬诐 讘谞讬 注诇讬讛 讝专注讗 诪注诇讬讗 诪砖诐 专讗讬讛 讻讬 诪讗转 讛' 讛讬讛:
讜讗谞讬 砖诪注转讬 讘讗讜诪专讬诐 讘讞诇讜拽转 讻讬 讛讜讗 讗诪专 讜讬讛讬 讝讜 讗砖讛 讘诪"砖 驻"讙 讚住讜讟讛 讗讬砖 讜讗砖讛 讝讻讜 讬"讛 讘讬谞讬讛诐 诇讗 讝讻讜 讗砖 讗讜讻诇转谉 讜讛讬讬谞讜 讚讚专讬砖 讻讬 讛讜讗 讗诪专 讜讬讛讬 讝讜 讗砖讛 讻讬 讘转讬讘转 讜讬讛讬 砖诐 谞专诪讝 砖转讬 讛讞诇讜拽讜转 诇讟讬讘讜转讗 讗讜 诇专讬注讜转讗 讜"讬 讗诐 诇讗 讝讻讜. 讛"讬 讗诐 讝讻讜 讬"讛 讘讬谞讬讛诐. 讜讝"砖 讝讜 讗砖讛 讻讬 讘驻住讜拽 专诪讜讝 讗砖讛 专注讛 讜讟讜讘讛:


讻讬 讛讜讗 讗诪专 讜讬讛讬 讝讜 讗砖讛 讜讻讜' 注诪"砖 讘注谞讬讜转讬 讘住' 讛拽讟谉 讚讘专讬诐 讗讞讚讬诐 讚祝 诪"讝 注"讚 讘住"讚:


转谞讗 讗砖讛 讞诪转 诪诇讗 讜讻讜' 讗驻砖专 诇驻专砖 讘讛拽讚讬诐 诪"砖 讛专讘 诪讛专讞"讜 讝"诇 讘讚专砖讜转讬讜 讻"讬 驻' 转讝专讬注 讻讬 讘讞讟讗 讗讚讛"专 谞转注专讘讜 讟讜讘 讜专注 讜注谞讬谞讜 砖谞讚讘拽 讘住"诪 讜谞讞砖 讝讻专 讜谞拽讘讛. 讗诪谞诐 讗讚诐 诇讛讬讜转讜 讝讻专 诇讗 砖诇讟 讘讜 讛拽诇讬驻讛 讻诇 讻讱 专拽 讘讘讞讬谞转 讛注专诇讛 讜讻诪砖讝"诇 讗讚诐 诪讜砖讱 讘注专诇转讜 讛讬讛 讜讘讛诪讜诇讜 讘砖专 注专诇转讜 诪转专讞拽转 诪诪谞讜 讛拽诇讬驻讛 讗讘诇 讞讜讛 诇讛讬讜转讛 谞拽讘讛 讻讬 砖诐 注讬拽专 讗讞讬讝转 讛拽诇讬驻讛 讻谞讜讚注 讛讟讬诇 讘讛 讛谞讞砖 讝讜讛诪讗 讙诪讜专讛 讜谞转讚讘拽 讘讛 讚讘讜拽 讙诪讜专 讜诇讻谉 转谞讜拽转 诪讟诪讗讛 讘讜注诇讛 讘拽讟谞讜转讛 讜讘讻诇 讬专讞 讬诪讬诐 诪转讚讘拽转 讘讛 讛讝讜讛诪讗 讻讚诪讬讜谉 讛讬专讞 砖讘讻诇 砖诇砖讬诐 讬讜诐 讬砖 讘讜 诪讬诇讜讬 讜讞住专讜谉 讜诇讻谉 讘诇讚转讛 讘转 讜讟诪讗讛 砖讘讜注讬讬诐 讻谞讚讛 讗讞转 诇讛 讜讗讞转 诇讘转 讛谞讜诇讚讛 砖讙诐 注诇讬讛 转注讘讜专 拽讜抓 讛转专注诇讛 讟讜诪讗转 谞讚讛 讛讞诪讜专讛. 讗诪谞诐 讗讚讛"专 诇讗 讛讬讛 讞讟讗讜 讻诇 讻讱 讜讛讝讜讛诪讗 讘注专诇讛 讜讘讗砖专 讬讻专讜转 讛注专诇讛 讟讛讜专 讜诇讻谉 讜讟诪讗讛 砖讘注转 讛讬诪讬诐 讘注讘讜专讛 砖讬诇讚讛 讗讘诇 讛讘谉 讘讬讜诐 讛讞' 讬诪讜诇 讘砖专 注专诇转讜 讝讛讜 转讜专祝 讚讘专讬讜 讝"诇 讜讛讜讗 讛讗专讬讱 讘讝讛 讛专讘讛. 讜讝"砖 讗砖讛 讞诪转 诪诇讗 爪讜讗讛 专诪讝 诇爪讜讗转 讜讝讜讛诪转 讛谞讞砖 讗砖专 讘讛 谞转讚讘拽讛 讚讘讜拽 讙诪讜专. 讜讛专讗讬讛 注诇 讝讛 讜驻讬讛 诪诇讗 讚诐 砖讬砖 诇讛 谞讚讛 讜讝讬讘讛 砖讻诇 讝讛 诪讝讜讛诪讗 讛讛讬讗 讜讻诪"砖 讛专讘 诪讛专讞"讜 讝爪"诇 砖诐 讘讗讜专讱 讜讝讛 讬讜专讛 讛讬讜转 讛讝讜讛诪讗 讚讘讜拽讛 讘讛. 讜诪讚讜拽讚拽 注讜讚 讘诪讛 砖讛讜住讬祝 诇讘讗专 讛专讘 诪讛专讞"讜 讝爪"诇 驻专砖转 讘专讗砖讬转 讻讬 讞讜讛 谞讻谞住讛 讛讝讜讛诪讗 讘转讜讻讛 讜讛讗讚诐 注诇讬讜 诪讘讞讜抓 讘住讜讚 讜转讛讬 谞讚转讛 注诇讬讜 注砖"讘 讜讝"砖 讗砖讛 讞诪转 诪诇讗 爪讜讗讛 砖讛讝讜讛诪讗 谞讻谞住讛 讘转讜讻讛 诪诪砖 诪砖讗"讻 讛讗讬砖. 讜讗驻砖专 讝讛 讻讜谞转 诪讗诪专 住讘转讗 讘讘讬转讗 住讬诪讗 讘讘讬转讗 住讘讗 讘讘讬转讗 驻讞讗 讘讘讬转讗 讚讛讗砖讛 讞诪转 诪诇讗 爪讜讗讛 诪专讜讘讛 诪讞诪转"讛 讜砖讜驻注转 讚诐 谞讚讛 讜讝讬讘讛 讜讘讝拽谞讜转讛 讻讘专 驻住拽讛 讝讜讛诪转讗 讜讞讚诇 诇讛讬讜转 诇爪专"讛 讗专讞 讜讛讬讗 讟讛专讛 诪诪拽讜专 讚诪讬讛 讜诇讻谉 住讘转讗 住讬诪讗 讘讘讬转讗 讚讻讘专 讻诇讛 讝讜讛诪转讗. 讗讘诇 讛讗讬砖 驻讞讗 讘讘讬转讗 讻讬 讻砖诇 讻讞讜 诇诇诪讜讚 转讜专讛 讜诇拽讬讬诐 讛诪爪讜转 讻诪讜 砖讛讬讛. 讜讝"砖 讗砖讛 专注讛 爪专注转 诇讘注诇讛 讬讙专砖谞讛 讜讬转专驻讗 讚讗砖讛 专注讛 讙讘专讛 讝讜讛诪转讛 讜诪转讚讘拽转 讻爪专注转. 讬讙专砖谞讛 讜讬转专驻讗 讻讬 讛讗讬砖 讗讬谞讜 讚讘拽 讗诇讗 诪讘讞讜抓 讻诪"砖 讜转讛讬 谞讚转讛 注诇讬讜 讻诪"砖 讛专讘 诪讛专讞"讜:
讜诪"砖 讜讛讻诇 专爪讬谉 讗讞专讬讛 讗驻砖专 讘诪"砖 讛专诪讘"诐 讻讬 专讜讘 讘谞讬 讗讚诐 诪转讬诐 诪专讜讘 转"讛 讻讬讚讜注 讜讝"砖 讜讛讻诇 专爪讬谉 讻专抓 砖诪拽专讘 讛讚专讱 讘诪专讜爪转讜 讻谉 讛讗讚诐 诪拽专讘 讚专讻讬 诪讜转 讘住讬讘转 讛讗砖讛 讜讝"砖 讜讛讻诇 专爪讬谉 讘诪住驻专 讬诪讬 讞讬讬讛诐 专爪讬谉 诇讛讙讬注 诇诪讬转讛 讗讞专讬讛 讘住讬讘转讛:

